Hana Azraa Dedah Bakal Bercerai Dengan PU Abu!

Mengejutkan! Itulah yang boleh digambarkan apabila Pencetus Ummah (PU) Abu Sufyan sekali lagi menjadi perhatian umum apabila dilanda kontroversi baharu melibatkan perkahwinan keduanya.

Menerusi laporan MStar Online, rumahtangga yang dibina bersama Nurhannah Azra Mohd Zakir atau lebih dikenali sebagai Hana Azraa dikatakan kini sedang berantakan selepas Hana menyatakan bahawa mereka kini dalam proses untuk bercerai. Lebih mengejutkan, Hana turut mendedahkan bahawa mereka tidak lagi tidak sebumbung dan sudah membawa haluan masing-masing.

“Saya dan Abu kini dalam proses untuk bercerai. Kami dah tak tinggal sebumbung, dia di Kuala Lumpur manakala saya di Kedah”

Jelasnya lagi, selepas sahaja proses berkenaan diselesaikan dia enggan dikaitkan lagi dengan PU Abu di media dan ingin memfokuskan kehidupannya bersama anak-anak dan juga kerjaya. Bagi Hana, penjelasan itu dibuat bagi menjelaskan perkara yang sebenar kepada netizen untuk mengelakkan terjadinya salah faham kelak. Biarpun begitu, dia tetap mendoakan kebahagiaan PU Abu dan Ain (bekas isteri perkahwinan pertama) selain menyatakan bahawa mereka berpisah secara baik .

“Saya tak nak dikaitkan lagi dengan PU Abu di media. Hidup saya cukup dengan anak-anak dan kerjaya,”

Dua hari yang salu, media tempatan turut melaporkan bahawa Hana dikatakan seolah-olah memberi petunjuk kini sedang hamil sebelum dikejutkan dengan berita perpisahan ini.

Pada 16 Mei yang lalu PU telah sah menceraikan isteri pertama nya , Ain ‘Afini dengan talak dua. Hasil perkahwinan, mereka dikurniakan seorang cahaya mata lelaki bernama Muhammad Adam Aysar pada 7 Jun lalu.


“How Sad & Stupid!”- Chef Wan Bidas Kembali Sindiran Najib Razak

Pertama sekali, tahniah diucapkan buat Datuk Redzuawan Ismail atau lebih dikenali sebagai Chef Wan diatas penganugerahan Ikon Felda yang diterima baru-baru ini.

Biarpun begitu, disebalik anugerah yang diterima terdapat pula kritikan dan sindiran diberikan oleh beberapa pihak termasuk dari mantan Perdana Menteri, Datuk Seri Najib Razak yang mempertikaikan anugerah tersebut. Najib memuat naik ‘sindiran’ tersebut menerusi laman sosialnya sebelum dipadam tidak lama kemudian.

Terkenal sebagai seorang individu yang lantang bersuara,Chef Wan tampil membidas kembali sindiran berkenaan. Menurut chef selebriti itu, pada mulanya dia juga tidak menyangka bahawa dia akan menerima anugerah tersebut. Namun, baginya itu merupakan satu titik kejayaan memotivasikan diri untuk terus memberi inspirasi dan membantu mereka diluar sana.

Kecewa dengan kenyataan yang dikeluarkan Najib, Chef Wan menyifatkan ianya merupakan satu fitnah yang mana seperti sengaja ingin menjatuhkan nama baiknya dan turut beranggapan sikap Najib seperti hipokrit.

“Macam la saya kebulur sangat nak anugerah itu. Sungguh muka tak tahu malu Najib ni. Kau jahanam kan FELDA sampai Fail dah boleh pulak ada hati nak bersuara lagi?”

Dalam pada itu, selain dibanjiri dengan ucapan tahniah, rata-rata pengikutnya turut bersetuju dengan pandangan Chef Wan dan beranggapan bahawa dia sememangnya layak menerima anugerah tersebut. Tahniah Chef Wan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Tinggal Sebumbung! PU Abu Nafi Bakal Bercerai

Menerusi laporan kami sebelum ini, isteri kepada PU Abu, Hana Azraaa memberitahu media bahawa rumahtangga yang dibina bersama kini sedang berantakan malah lebih mengejutkan mereka dikatakan sedang dalam proses memfailkan perceraian.

Terbaharu, menerusi MHETV pula PU Abu menafikan dakwaan berkenaan sekaligus mencetuskan keraguan kenyataan suami isteri itu yang sebenar. Menurut PU Abu atau nama sebenarnya Abu Sufyan Muhammad Mokhtar Rozaidi mereka masih lagi tinggal sebumbung dan hanya ke Kuala Lumpur selama dua hingga tiga hari atas urusan kerja. Sebelum ini, Hana mendedahkan bahawa mereka tidak lagi tinggal bersama dan sudah membawa haluan masinng-masing.

“Kami masih suami isteri. Kami masih sebumbung dan saya datang ke Kuala Lumpur atas urusan kerja dan anak. Dakwaan Hana itu tidak benar kerana saya baru saja ke sini dua tiga hari”

Jelas pendakwah muda itu lagi, dia turut menolak dakwaan kononnya bahawa mereka kini sedang dalam proses perceraian seperti yang dimaklumkan oleh Hana sebelum ini. Dengan kenyataan tersebut, netizen mula mempersoalkan kesahihan berita tersebut selain mula membanjiri ruangan komennya dengan pelbagai kecaman. Persoalannya disini kenyataan yang manakah benar? PU Abu atapun Hana Azraa


[GIVEAWAY] Menang Tiket Wayang Filem Romantik Thailand ‘Nakee 2 ‘

Bagi mereka yang meminati genre filem romantik terutamanya dari filem Thailand, Nakee 2 akan ditayangkan pada tanggal 18 Julai 2019 di pawagam berhampiran dengan anda.

Filem Nakee 2 mengisahkan tentang Sroi iaitu dilakonkan oleh Yaya Urassaya, lahir dengan kepercayaan kepada dewi Nagi. Dia menjual bunga dengan neneknya dan merawat kuil dewi dan kadang-kadang ini membuatkan terikat dengan dewi Nakee.

Jika dilihat pada trailer filem yang dikeluarkan, anda dapat saksikan kejadian pelik di sebuah perkampungan termasuk kes pembunuhan. Ia membabitkan seekor naga mistik yang dipanggil Nakee.

Kemudian muncul seorang detektif muda bernama Pongprab lakonan Nadech Kugimiya, dihantar untuk bertugas di pejabat polis Don Mai Pan dan menyiasat beberapa kes misteri pembunuhan dan banyak kejahatan yang mengerikan di sini. Beberapa kes terlihat mustahil dan dia tidak boleh menyelesaikannya.

Penduduk setempat percaya Dewi Nakee yang melakukan hal ini dan yakin bahawa Sroi adalah dewi Nagi. Pongprab tidak percaya tentang kejadian supranatural dan mencari kebenaran tentang hal ini.

Bagaimana, adakah anda tertarik untuk menonton? Khas Untuk Peminat murai.my, pada Selasa, 16 Julai 2019, jam 8.45 malam bertempat di  TGV One Utama, kami ingin mencari pembaca bertuah untuk memenangi sepasang tiket tayangan perdana filem ini secara percuma!

Caranya anda hanya perlu lengkapkan butiran dan soalan berikut untuk melayakkan diri anda dipilih sebagai pemenang.


[VIDEO] Siti Nurhaliza Bongkar Rahsia Tun M Sempena Hari Lahir Yang Ke-94

Hari ini, Perdana Menteri Malaysia Tun Dr Mahathir Mohamad telah menyambut ulangtahun kelahirannya yang ke-94. Siapa sangka, di usianya ketika ini, beliau masih bertenaga dan terus memimpin negara dengan jayanya.

Bersempena dengan ulangtahun Tun M pada hari ini, media sosial dibanjiri dengan ucapan hari lahir beserta #TunM94 sebagai simbolik ulangtahunnya. Malah penyanyi tersohor negara, Datuk Seri Siti Nurhaliza turut sempat mendedikasikan ucapannya buat Tun M. Malah Siti turut menyifatkan Tun M sebagai seorang individu yang disegani dan disayangi ramai. Dalam video ucapannya menerusi laman YouTube Siti sempat menyanyikan dua buah lagu yang mana salah satu lagu itu merupakan lagu kegemaran isteri Perdana Menteri itu, Tun Dr Siti Hasmah Mohammad Ali.

Di kesempatan itu juga, Siti sempat mengorek sedikit rahsia mengenai Tun berdua disisi matanya yang mana Siti menyifatkan sikap pasangan itu wajar dicontohi dan saling menyokong antara satu sama lain.Malah sikap ‘powerful couple’ yang sering bergurau membuatkan Siti begitu terpesona dengan ketokohan mereka.

Mendoakan yang terbaik buat Tun M dan Tun Siti Hasmah, harapan Siti agar mereka terus dikurniakan kesihatan yang baik dan terus memberi inspirasi buat rakyat Malaysia. Happy Birthday Tun M!


Sah Cerai Talak Satu, Berakhir Sudah Jodoh Fizo Omar & Mawar Karim

Teka teki mengenai konflik rumahtangga pasangan selebriti Fizo Omar dan isteri, Mawar Karim akhirnya terjawab hari ini apabila pasangan itu telah disahkan bercerai.

Menerusi laporan media tempatan sebentar tadi, Fizo atau sebenarnya Wan Hafizol Wan Omar telah melafazkan talak satu di hadapan Hakim Syarie Che Abdullah Che Hassa di Mahkamah Rendah Syariah Hulu Langat, hari ini. Permohonan cerai itu telah dibuat oleh Mawar mengikut Seksyen 47 Enakmen Undang-Undang Keluarga Islam (Negeri Selangor) 2003 pada 5 Julai lalu.

Menurut sumber ketika prosiding dijalankan, Fizo menjawab setuju untuk melepaskan Mawar selepas Hakim bertanyakan Fizo adakah dia bersetuju untuk menceraikan isterinya dan pelakon itu menjawab dia bersetuju kerana akui sudah tiada keserasian serta persefahaman antara mereka sejak beberapa tahun lalu.

Menolak orang ketiga sebagai puncanya,faktor perceraian itu dikatakan kerana permasalahan keluarga. Suasana di mahkamah turut bertukar sedih apabila Fizo dan Mawar saling bermaafan dan bersalaman buat kali terakhir sebagai suami isteri. Fizo dan Mawar telah bernikah pada November 2013 dikurniakan seorang cahaya mata bernama Wan Maryam berusia dua tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Alasan Mengapa Anda Patut Lupakan Katrij Tiruan

Adakah anda pengguna mesin pencetak HP? Pernahkah anda membeli katrij baru, kemudian tiba-tiba mesin pencetak rosak atau cetakannya tidak memuaskan?

Jika itu yang terjadi mungkin anda salah membeli katrij pencetak yang ternyata katrij yang palsu.

Biarpun seringkali lebih murah, namun barang palsu semestinya tak berkualiti dan akan menghasilkan cetakan yang kurang bagus atau boleh merosakkan pencetak. Berikut 5 alasan mengapa anda sebaiknya pakai katrij asli dari HP.

Dalam penghasilan sesebuah katrij tiruan, ia tidak mempunyai apa-apa komponen dari HP dan sudah pasti kualiti warna yang di cetak menggunakan katrij tiruan sangat menyedihkan jika dibandingkan dengan yang di cetak menggunakan katrij yang asli. Kesudahannya katrij tiruan akan berakhir di tempat pembuangan sampah.

Produk yang lebih mesra alam sememangnya aka menjadi pilihan pembeli yang ingin memelihara alam sekitar.  Tetapi ini tidak akan berlaku kepada produk katrij tiruan!

Untuk makluman anda, perniagaan katrij tiruan tidak menyertai mana-mana program kitar semula seperti yang dilakukan oleh HP pada masa ini.

Menggunakan barangan mencetak tiruan boleh memberikan risiko yang serius dan boleh menyebabkan kerugian kepada pengguna kerana membaiki kerosakan. Kan dah bazir banyak wang!

Jika mesin pencetak Hp anda  ada masalah, anda tiada jaminan waranti untuk ke pusat pehidmatan HP ya! Ini mereka boleh mengenalpasti dari katrij yang dipakai didalam bukan 100% Asli. Jadi jika ada kerosakkan tanggunglah sendiri ya!

Tanpa anda sedar, sekiranya anda menggunakan katrij tiruan, anda sebenarnya menjadi penyokong organisasi jenayah. Seperti yang dilaporkan oleh Utusan sebelum ini, Pejabat Perdagangan Dalam Negeri, Koperasi dan Kepenggunaan negeri telah merampas sebanyak 2,000 unit peralatan memproses dakwat katrij tiruan bernilai RM600,000 di dalam sebuah serbuan.  Antara barang rampasan yang berjaya diperolehi melalui serbuan ini termasuklah katrij siap dan belum siap, bahan pembungkusan dan juga pelbagai set label.

Jika sabit kesalahan, syarikat terbabit boleh didakwa mengikut Seksyen 8 (2) (b) Akta Perih al Dagangan iaitu denda tidak melebihi RM15,000 bagi setiap barang dan bagi kesalahan berikutnya, denda tidak melebihi RM30,000 bagi setiap barangan yang diletakkan perihal dagangan palsu.

Maka dari itu jangan tergiur dengan harga yang murah, kerana di kedai rasmi tidak meletakkan harga yang terpaut jauh dari harga rasminya. Jadi tiada lagi alasan untuk anda membeli katrij tiruan lagi.


Isu Cerai: Fizo Omar Akhirnya Buka Mulut

Semalam, industri hiburan digemparkan dengan khabar berita mengenai rumahtangga pelakon Fizo Omar yang berakhir dengan perceraian.

Fizo atau nama sebenarnya Wan Hafizol Wan Omar yang berkahwin dengan usahawan,Mawar Karim telah disahkan bercerai dengan talak satu di hadapan Hakim Syarie Che Abdullah Che Hassa di Mahkamah Rendah Syariah Hulu Langat, hari ini.

Permohonan cerai itu telah dibuat oleh Mawar mengikut Seksyen 47 Enakmen Undang-Undang Keluarga Islam (Negeri Selangor) 2003 pada 5 Julai lalu.

Selepas dari Mawar memberi kenyataan, akhirnya Fizo menerusi laman Instagram nya mendedahkan mengenai apa yang berlaku sebelum ini mengenai rumahtangganya.

Menurut Fizo, dia percaya setiap yang terjadi adalah ketentuan dari-Nya dan redha menerima takdir ini. Bagi Fizo, ianya bukanlah pengakhiran sebaliknya merupakan satu permulaan dan memandang positif atas segalanya terjadi.

Jelas pelakon itu lagi, biarpun sudah berpisah namun dia Mawar akan tetap menjadi ibu-bapa yang sebenar buat anak mereka, Wan Maryam Bt Wan Hafizol kerana ianya merupakan amanah yang perlu dijaga.

” Hari ini, 10 Julai 2019, dgn izin Allah,Status kami sbgai suami isteri telah pun berakhir dan bertukar kpd CO- PARENT kpd zuriat kami, Wan Maryam Bt Wan Hafizol iaitu amanah Allah kpd kami utk menjaga dan mendidiknya.Insyallah hubungan baik sya dan mawar akan berterusan dan sya pasti hikmah disebaliknya kami terus menjaga silaturahim diantara kami dan kelurga akan bertambah erat”

Tambah Fizo, tiada perbalahan yang berlaku diantara mereka dan dia akan sentiasa mendoakan yang terbaik buat Mawar dan keluarganya.

Dalam perkembangan lain, ketika berita tersebut hangat diperkatakan rata-rata peminat turut terkejut dan berasa sedih dengan perpisahan selebriti ini. Semoga Fizo dan Mawar akan terus bersahabat baik demi anak mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Dilan 1991 Sarat Dengan Mesej Mendalam Tentang Erti Percintaan

Terima kasih kepada TGV Pictures kerana sudi bekerjasama dengan HangatMalaysia untuk menonton tayangan perdana filem Dilan 1991 bersama para pembaca setia murai.my pada malam 9 Julai yang lalu. Boleh dikatakan pawagam di TGV One Utama  ‘full house’ dengan kehadiran selebriti dan pencinta filem.

Filem hasil adaptasi novel tulisan Pidi Baiq ini menggarap sisi penuh emosi Dilan yang ingin selalu bebas tapi seringkali tersepit diantara dendam dan cinta kepada Milea. Cinta dan persahabatan juga sentiasa akan ada ujian. Yang mencinta akan sehabis baik cuba melindungi yang dicinta.

Menurut review dari salah seorang penonton yang mahu dikenali dengan nama Avny Darvina, dia sedar ada beberapa mesej yang disampaikan melalui filem ini yang boleh dijadikan pengajaran buat kita semua.

Cuma bagi yang masih single tu, bersedialah anda untuk murung dalam tempoh beberapa hari selagi babak romantik Dilan & Milea tu berlegar-legar dalam fikiran anda ya.

Beberapa pendapat dan review lain telah diberikan oleh penonton yang hadir pada malam tersebut. Rata-rata mereka suka dengan filem ini yang sarat dengan kisah percintaan.

“Jujur, ini pertama kali saya menonton Dilan, saya tidak menyangka filem ini best & sangat meruntun jiwa & romantik, so apa lagi? Korang patut tonton Dilan 1991!” – Ig : @tirahanees

“Dilan 1991 adalah sebuah karya yang hebat, ada scene yang romantic, kelakar & sedih. Walaupun saya tidak menonton Dilan 1990 tetapi kesinambungannya masih boleh di faham di dalam Dilan 1991. Korang harus menonton Dilan 1991 & saya tak sabar menunggu Milea!” – Ig : @haszmoza

“Cerita yang penuh emosi gelak tawa,gembira & sedih, berlatarkan sebuah cerita yang diaptasi dari kisah benar pada tahun 1991 kisah cinta 2 remaja iaitu dilan & milea”- Ig : @amnfdhl_

Dilan 1991 ditayangkan di pawagam seluruh tanah air bermula pada hari ini 11 Julai 2019. Dilan 1991 merupakan filem sekuel kedua Dilan 1990 yang bercerita tentang kisah asmara remaja. Filem yang diarahkan oleh Fajar Bustomi ini dibintangi oleh Iqbaal Ramadhan dan Vanesha Prescilla dan beberapa pelakon hebat yang lain.


Adegan Cium Mulut Menghangatkan Lagi Percutian BCL & Keluarga di Labuan Bajo

Destinasi pelancongan Indonesia di sebalah timur ini semakin ramai diminati. Jumlah pelancong yang datang terus bertambah, termasuk dari kalangan selebriti. Baru-baru ini, penyanyi dan aktres Bunga Citra Lestari (BCL) bercuti ke Labuan Bajo, Nusa Tenggara Timur bersama suami dan anak tercintanya, Ashraf Sinclair dan Noah.

Percutian BCL bersama keluarga ke Labuan Bajo diketahui dari foto-foto yang dimuatnaik di media sosial. Meskipun baru dua hari berada di sana, mereka sekeluarga sangat bahagia dan seronok berada di sana. Nak lihat bagaimana percutian mereka? Jom lihat gambar-gambar ini.

Kebanyakan pelancong yang datang ke Labuan Bajo memilih menginap di kapal sambil berlayar mengunjungi lokasi-lokasi menarik ketika pelayaran. Hal yang sama juga dilakukan oleh BCL. Terlihat di foto ini dia bergambar  bersama suami dan anaknya di atas kapal. Raut wajah mereka ceria sekali ya.

Pasangan suami dan isteri ini juga selalu terlihat mesra dan harmoni. Apa yang menarik perhatian, merekamemuatnaik gambar bercium bibir di laman sosial membuatkan ramai rasa iri hati dengan kebahagian mereka berdua.

Berminat untuk berkunjung ke Labuan Bajo? Tunggu apa lagi! Untuk info, tiada direct flight dari Kuala Lumpur ke sini. Anda boleh mengambil penerbangan ke Bali atau Lombok dan harus ambil penerbangan domestik untuk sampai ke Labuan Bajo.


Anak Eizlan Yusof Terbabit Dalam Kemalangan Jalan Raya!

Awal pagi semalam, anak kepada pelakon Datuk Seri Eizlan Yusof, Zareef Yusof, 9, dikatakan telah terlibat dalam satu kemalangan jalan raya ketika dalam perjalanan ke lokasi penggambaran drama Mak Cun.

Menerusi sumber yang dilaporkan oleh MStar, Zareef yang menaiki kereta yang oleh ibu saudaranya dikatakan telah bertembung dengan sebuah kereta dari arah bertentangan. Malah perkongsian dari Erma Fatima dalam Instagram miiknya turut menunjukkan kedua-dua buah kereta dalam keadaan remuk.

Biarpun begitu menurut Erma dan Eizlan sendiri, Zareef dan ibu saudaranya selamat dan tidak mengalami sebarang kecederaan.

A post shared by Eizlan Yusof (@eizlanyusof)

Eizlan yang menerima berita tersebut turut bergegas ke lokasi penggambaran bagi melihat sendiri keadaan anaknya sleain memanjatkan rasa syukur kerana kedua-duanya selamat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Delete Cuma Archive”- Pu Abu Jawab Isu Video ‘Hentam’ Caprice

Tengah malam tadi, Pencetus Ummah (PU) Abu Sufyan telah memuatnaik sebuah video bagi menjelaskan keadaan sebenar berkenaan perkahwinan keduanya dikatakan sedang berantakan. Segalanya bermula apabila isterinya sendiri, Hana Azraa mendedahkan bahawa mereka bakal bercerai dan tidak lagi tinggal sebumbung.

Sehubungan dengan itu PU Abu menafikan bahawa mereka tidak lagi tinggal sebumbung dan masih lagi berstatus suami isteri.

Biarpun begitu, dia akui baru-baru ini mereka mempunyai sedikit konflik sehingga tercetusnya spekulasi berkenaan.

Dalam video itu, dia turut menyelar posting yang dimuat naik oleh Caprice berkenaan isu rumah tangganya.

Biarpun pendakwah bebas itu tidak menyebut nama penyanyi rap berkenaan namun berdasarkan tagline yang disebutnya sebagai ‘Bang..Bang..Bang’ jelas sekali merujuk kepada Caprice.

A post shared by Caprice (@capriceofficial)

Menurut PU Abu, dia memohon kepada sesiapa sahaja agar tidak memberi sebarang spekulasi yang tidak benar atau lebih baik berdiam diri sahaja kerana mereka tidak mengetahui akan perkara yang sebenar.

Tambahnya lagi perkara seumpama itu hanya membuatkan ianya menjadi fitnah dan menjadi bahan mengumpat.

Tidak lama kemudian, PU Abu bertindak untuk memadam posting tersebut sehingga dihujani dengan pelbagai persoalan dari netizen.

Jelas PU Abu, dia tidaklah memadam posting itu sebaliknya hanya menyimpannya dalam arkib kerana berasakan tidak patut berkongsi isu berkenaan.


Kangin Umum Berundur Dari Super Junior Selepas 14 Tahun Bersama

Selain dari Girls Generation, kumpulan Super Junior juga adalah kumpulan K-Pop yang terawal mendominasi carta peminat-peminat di seluruh negara. Malah boleh dikatakan suatu ketika dahulu kumpulan ini cukup popular sebelum munculnya kumpulan lain seperti BTS.

Terbaharu, satu khabar menyedihkan buat kumpulan itu apabila salah seorang dari Super Junior(SuJu), Kangin telah mengumumkan untuk berundur dari kumpulan yang dianggotai seramai 13 orang itu.

Pengumuman itu telah dibuat Kangin menerusi laman Instagram nya. Jelas Kangin dia berasa amat berat untuk tinggalkan kumpulan itu.

Namun menurutnya selama ini dia berasa bersalah kerana terus membawa nama Super Junior meskipun agak sedikit perlahan bersama kumpulan itu sejak kebelakangan ini.

Tambah Kangin, dia juga berasa bersalah kepada peminat-peminat yang menyokongnya selama 14 tahun bertapak bersama SuJu.

Biarpun tidak lagi bersama kumpulan itu, Kangin memberitahu dia akan terus memberi sokongan kepada Suju dan akan membawa haluan sendiri selepas ini.

Selain Kangin, sebelum ini dua ahli SuJu terdahulu iaitu Hangeng dan Kibum turut membuat keputusan untuk berundur dari kumpulan penyanyi lelaki Korea popular itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Seksi! Gambar Liam Payne Tanpa Seurat Benang Demi Kempen Hugo Boss

Sejak semalam tular di media sosial mengenai sekeping gambar milik penyanyi antarabangsa popular, Liam Payne yang berbogel duduk di atas sebuah kerusi dan turut memperlihatkan punggungnya.

Bukan gambar suntingan seperti yang lazimnya didengari namun kali ini Liam sememangnya sengaja berbogel demi menjayakan sebuah kempen yang dianjurkan oleh jenama terkenal, Hugo Boss.

Gambar tersebut mula tular selepas seorang jurugambar, Mert Alas memuatnaik gambar tersebut menerusi laman Instagram nya.

Terdahulu,selebriti Kate Moss turut mempunyai gamabr yang sama seperti Liam dan ianya bukanlah sesuatu yang mengejutkan kerana Kate juga menggunakan khidmat jurugambar yang sama.

Selain dari gambar bogel tersebut, Liam turut memberi petunjuk gambar-gambar yang lain bersama jenama popular itu.

Rata-rata peminat melabelkan Liam sebagai seorang figura yang cukup seksi dan berkarisma. Tidak hairanlah Hugo Boss mahu bekerjasama dengan penyanyi ini bukan? Seksi!


Bukan Sekuel! Power Rangers Bakal Kembali Versi Filem Reboot Kedua

Biarpun ramai peminat teruja dengan filem Power Rangers yang ditayangkan sekitar 2017, namun filem yang dilakonkan oleh Naomi Scott, Dacre Montgomery, RJ Cyler, Ludi Lin dan Becky G itu mendapat kritikan daripada peminat malah kutipannya juga dikatakan kurang memberangsangkan.

Terbaharu, peminat mungkin akan gembira dengan perkhabaran terbaharu mengenai Power Rangers kerana filem keduanya bakal menemui penonton kelak. Biarpun begitu ianya bukanlah sekual sebaliknya merupakan reboot kedua filem itu. Barangkali kerana kecewa dengan kutipan itu apatah lagi francais tersebut diambil oleh Hasbro, Power Rangers bakal mempunyai reboot kedua sekaligus antara filem yang mempunyai versi reboot terbanyak dalam jangka masa yang dekat.

Isu tersebut hangat diperkatakan oleh peminat setelah salah seorang pelakonnya yang memegang watak sebagai Power Rangers Merah, Dacre Montgomer menerusi sebuah temu bual memberi tahu bahawa Hasbro telah mempunyai perancangan seterusnya mengenai animasi popular itu namun semua pelakon asal termasuk dirinya tidak akan terlibat dalam versi reboot seterusnya.

Sehingga kini, Hasbro belum membuat pengumuman rasmi mengenai filem ini dan peminat tidak tolak kemungkinan perancangan ini mungkin akan berubah bila-bila masa. Sebagai info, Hasbro telah membeli hak milik Power Rangers dari Syarikat Saban sebelum emngumumkan terdapat beberapa projek besar melibatkan watak kegemaran ramai ini.


Tahniah! Juliana Evans Selamat Lahirkan Bayi Perempuan

Julai yang cukup bermakna buat Che’ Puan Juliana Sophie binti Johari Evans atau lebih dikenali sebagai Juliana Evans apabila selebriti itu kini bergelar seorang ibu.

Menerusi perkongsian yang dibuatnya sejak dua hari lalu, Juliana dikhabarkan telah selamat bersalin pada hari sabtu. Buat mereka yang tertanya, pelakon ini selamat melahirkan seorang bayi perempuan yang comel malah Juliana turut berkesempatan berkongsi wajah puteri sulungnya bersama ibu tercinta.

Rata-rata peminat dan kenalan terlebih dahulu membanjiri ruangan komennya yang terkini. Malah menerusi carian kami, nama anaknya dikenali sebagai Tengku Kamiliah Zanariah Josephine Ehsan Shah.

Di atas kesempatan itu, Juliana mengucapkan terima kasih di atas segala doa dan ucapan yang telah diberikan buat mereka sekeluarga. Juliana telah berkahwin dengan Yang Mulia Tengku Shariffuddin Shah Tengku Sulaiman Shah Al-Hajj atau lebih dikenali sebagai Tengku Adeq pada 30 April 2017. Tahniah buat Juliana dan Tengku Adeq!


“Semoga Naim Berjaya”- Ibu Dayana Amerda Anggap Isu Lagu ‘Sumpah’ Sudah Selesai

Baru-baru ini tular di media sosial mengenai pendedahan yang agak menyedihkan dibuat oleh pelakon dan penyanyi Naim Daniel yang mana dia akui agak terkesan dengan khabar berita bekas kekasihnya yang kini telah selamat mendirikan rumahtangga. Biarpun tidak mendedahkan siapakah bekas kekasihnya itu, netizen terlebih dahulu membuat spekulasi bahawa bekas kekasihnya itu merupakan penyanyi, Dayana Amerda.

Sejurus selepas itu, Dayana menerusi penjelasan lanjut di Instagram nya akui gadis yang dimaksudkan Naim adalah dirinya dan dia juga berasa kurang senang kerana single hits Naim yang berjudul Sumpah telah diterbitkan tanpa pengretahuannya. Penjelasan itu dibuat Dayana selepas terdapat segelintir netizen bertindak menyalahkan dirinya dan turut menganggap kononnya Dayana sengaja meninggallkan penyanyi itu.

Ketika isu tersebut hangat diperkatakan, Naim telah menghubungi ibu Dayana sendiri bagi memohon maaf. Perihal tersebut telah dimuat ibu Dayana, Aida Daud menerusi Insta-story nya.

Enggan membiarkan isu ini terus berlanjutan, Aida dan Dayana sendiri telah memaafkan Naim malah ibu penyanyi itu turut menghubungi Aida bagi meleraikan isu tersebut. Dayana yang juga bekas juara Idola Kecil musim pertama telah selamat mendirikan rumah tangga bersama juara yang juga peserta rancangan realiti tv itu, Hadi pada bulan lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Chef Ismail Terkejut Terpalit Isu ‘Phone Sex’ Chef Selebriti

Bagaikan satu wabak pada industri hiburan! Sejak hujung tahun lalu boleh dikatakan hampir setiap bulan ada sahaja selebriti yang terpalit dengan isu video lucah yang tersebar luas di media sosial.

Malah lebih mengejutkan, video-video tersebut dikatakan kononnya adalah milik selebriti-selebriti lelaki tanah air ini termasuklah mengenai panggilan video lucah yang melibatkan seorang chef selebriti. Biarpun wajahnya ada yang jelas kelihatan, namun ada sesetengah daripada netizen terus membuat spekulasi tersebut dengan menamakan beberapa orang chef selebriti terkenal termasuklah Dato Chef Ismail.

Dato Chef Ismail atau lebih dikenali sebagai Chef Ismail berasa terkejut apabila namanya turut dikaitkan dengan isu tersebut. Jelasnya lagi, dia juga tidak tahu menahu mengenai video itu sehinggalah diberitahu oleh pihak media. Berasa malu dengan insiden seumpama itu yang baginya boleh menjatuhkan nama baik selebriti lain, menurut Chef Ismail perkara seumpama itu tidak seharusnya berlaku.

” Sebagai seorang selebriti ianya bukanlah perkara ringan kerana sudah membawa satu nama yang dikenali. Bukan sahaja diri sendiri malah keluarga juga akan turut sama dengan nama selebriti itu. Jadi jika isu ini tersebar cuba bayangkan apa akan terjadi pada diri, keluarga dan perniagaan kelak?”

Menolak publisiti murahan adalah satu cara untuk menaikkan nama, bagi Chef Ismail terdapat banyak lagi cara untuk menaikkan nama dan turut akui isu ini merupakan satu simptom yang merbahaya apatah lagi boleh menjejaskan karier seseorang.

“Zaman sekarang ini selagi boleh dikongsi selagi itulah tidak akan berhenti. Jadi pesan saya, bawa diri dan tolonglah jaga nama baik masing-masing kita tidak akan tahu apa akan terjadi dengan teknologi zaman sekarang mampu buat pelbagai benda”

Sebagai seorang yang berpengalaman dan cukup dikenali, harapan Chef Ismail agar mereka yang terlibat ataupun mana-mana pihak dapat memikirkan mengenai kesan yang akan terjadi sekiranya isu seumpama ini tidak dapat dibendung kelak. Chef Ismail ditemui murai.my ketika majlis pelancaran rancangan Anak Malaysia Masak Bersama Pensonic bagi musim kelima baru-baru ini.


[REVIEW] Seram, Cemas & Penuh Kejutan Dalam Filem Crawl!

Mula ditayangkan pada 18 Julai, filem Hollywood Crawl hangat diperkatakan di media sosial sehingga ke hari ini. Untuk anda yang merancang ingin menonton filem ini, suka untuk kami katakan ianya agak berbaloi dan penuh dengan intipati yang tidak disangkakan.

Sebelum itu, buat anda yang tidak tahu apa-apa mengenai filem Crawl ini, nasihat kami jangan lihat trailer ataupun poster nya kerana penghayatan filem akan lebih berkesan sama seperti kami. Atas komen netizen, kami turut terpengaruh untuk menonton filem yang dilakonkan oleh Kaya Scodelario dan Barry Pepper selaku tonggak utama.

Pada permulaan anda akan dibayangi perasaan cemas melihatkan anak dan bapa ini terperangkap dalam taufan di skala lima. Kemudiannya, perasaan seram akan mula terbit apabila kedua-dua tersangkut di bawah rumah mereka dan kelihatan darah serta bunyi yang datang secara tiba-tiba sehinggalah perasaan terkejut dan penuh dengan ‘jump scare’ apabila munculnya beberapa ekor sang buaya di bawah rumah itu.

Biarpun tiada sebarang makhluk yang menyeramkan muncul di dalam filem ini, namun penonton berjaya tersentak dengan beberapa elemen yang digarap dengan baik. Malah kami turut terkesan dengan beberapa babak thriller saat mereka dibaham buaya. Ringkas tapi padat! Itulah yang dapat kami simpulkan mengenai Crawl!

Mengisahkan mengenai seorang anak yang bertungkus lumus meredah taufan bagi mencari bapanya di rumah mereka, segalanya bermula apabila anaknya, Haley telah menemui bapanya Dave pengsan dan berlumuran darah di tingkat bawah tanah rumah mereka.

Ketika mahu menyelamatkan Dave, Haley secara tiba-tiba terdengar bunyi yang agak pelik sehinggalah bertemu dengan buaya yang besar disitu. Pelbagai cara dicuba mereka untuk melepaskan diri dari buaya itu dan dalam masa yang sama taufan turut menghampiri mereka yang mengakibatkan kawasan perumahan tersebut akan tenggelam.


Sudah 12 Tahun! Tom Tom Bak Kembali Dengan Musim Terbaharu

Suatu ketika dahulu, sekitar tahun 2007 rancangan kanak-kanak popular Tom Tom Bak pernah menghiasi zaman kanak-kanak remaja kini. Diacarakan oleh pengacara popular Datuk Aznil Hj Nawawi rancangan itu juga pernah diserikan lagi dengan pengacara cilik, Haziq yang juga sudah meningkat remaja.

Kini, nostalgia kegemaran kanak-kanak itu bakal kembali dengan musimnya yang terbaharu. Setelah direhatkan buat seketika selama beberapa tahun, pengacara rancangan itu sendiri, Pak Nil telah mengumumkan khabar gembira tersebut.

Menerusi laman Instagram nya, Pak Nil memaklumkan Tom Tom Bak akan kembali dan ujibakat untuk mereka yang berminat juga bakal diadakan.

A post shared by Datuk Aznil Hj Nawawi (@aznilnawawihm)

Kongsi Pak Nil lagi, dia turut mempelawa mereka yang berusia 16 tahun kebawah dan mempunyai pelbagai bakat untuk sertai ujibakat ini. Tom Tom Bak kendalian Pak Nil merupakan antara rancangan kanak-kanak yang begitu popular malah begitu sinonim dengan Pak Nil selain dari rancangan Akademi Fantasia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jumlah Bayaran Robert Downey Jr. Di ‘Avengers: Endgame’ Akhirnya Didedahkan

Rasanya tak keterlaluan kalau disebut Robert Downey Jr. antara pelakon yang membawa Marvel Studios mencapai kejayaan.

Ini kerana filem pertama Marvel Studios yang dibintanginya, “Iron Man”, meraih kejayaan besar ketika ditayangkan pada tahun 2008 yang lalu.

Sampai sekarang dah ada 22 filem superhero yang sudah ditayangkan oleh Marvel Studios sepanjang 10 tahun ini.

Oleh itu, tak terkejut jika watak Tony Stark ini menjadi aktor dengan gaji termahal di antara pelakon lain dalam franchise MCU. Malah baru-baru ini, terungkap bahawa aktor berusia 54 tahun tersebut mendapatkan gaji tinggi untuk filem pecah panggung Marvel Studios, “Avengers: Endgame”.

Aktor “Sherlock Holmes” ini dilaporkan mendapatkan bayaran sekitar USD$ 75 juta atau setara dengan RM303 Juta dari “Avengers: Endgame”. Menurut data Forbes, Robert Downey dibayar dengan wang pemulaan sebesar USD$ 20 juta untuk filem ini. Namun, sebahagian besar tambahan wangnya berasal dari keuntungan filem secara keseluruhan.

Disebutkan bahawa dia mendapat tambahan % dari keuntungan bersih “Avengers: Endgame”. Sampai hari ini, siri lanjutan “Avengers: Infinity War” tersebut telah meraih USD$ 2.77 Billion di seluruh dunia.

Dengan jumlah tersebut, Marvel telah menghasilkan keuntungan bersih sekitar USD$ 700 juta. Ini bermakna Robert berhak mendapat tambahan sekitar USD$ 55 juta, sehingga keseluruhanya menjadi USD$ 75 juta hanya untuk satu filem.


[GAMBAR] Sijil Perceraian Ini Tertulis Rihana Oksana Dicerai Talak Tiga. Sahih ke?

Sejak semalam tular di media sosial malah beberapa akhbar utama tempatan seperti Astro Awani turut melaporkan mengenai satu khabar berita yang mengejutkan mengenai wanita Rusia, Rihana Oksana Gorbatenko, 27 yang kononnya telah diceraikan dengan oleh Sultan Kelantan, Sultan Muhammad V.

Malah berita yang tular itu turut menunjukkan sekeping sijil perceraian yang dipercayai didaftarkan pada 1 Julai lalu selepas proses perceraian Rihana dilaporkan bertarikh 22 Jun di Singapura.

Lebih mengejutkan sijil penceraian yang dilengkapi dengan nombor siri itu turut menyatakan perceraian itu sudah mendapat kelulusan daripada Mahkamah Syariah dan model tersebut telah diceraikan dengan talak tiga.

Terdahulu, pelbagai spekulasi mengenai perkahwinan Ratu Moscow 2015 ini terus diperkatakan sehingga ke hari ini termasuklah mengenai pergolakan perkahwinannya.

Biarpun begitu, pada awal bulan lalu model ini telah mewujudkan sebuah akaun khas mengenai kehidupan baharunya termasuklah mengenai putera yang baru dilahirkan dikenali sebagai Tengku Ismail Leon Petra Bin Tengku Muhammad V Faris Petra.

Hasil carian terkini mendapati, netizen mula membanjiri ruangan komen Instagram Rihana termasuklah persoalan yang diajukan oleh selebriti terkenal, Yana Samsudin.


Tahniah! Hefny Sahad & Elizad Kini Bergelar Penyampai Radio

Berlakon sudah, jadi pengacara pun sudah kini kedua-dua selebriti ini ‘melebarkan sayap’ mereka dengan menjadi penyampai radio yang baharu bagi stesen radio Sinar.

Bermula semalam, Hefny Sahad dan Elizad Sharifuddin kini berkhidmat sebagai penyampai radio di stesen radio Sinar. Menariknya lagi, kedua-dua selebriti ini telah digabungkan menerusi sebuah segmen khas yang dikenali sebagai sebagai Duo Sinar. Buat mereka yang ingin mendengar celoteh kedua-dua orang selebrit ini, segmen tersebut akan ke udara pada setiap hari Isnin hingga Jumaat bermual pada jam 3 hingga 7 petang.

Selain itu, Hefny dan Elizad turut mempunyai beberapa segmen lain iaitu segmen Kesahnya, Kanda Vs Dinda, Korus Sinar dan Cer Cite Duo Duo Sinar. Pengumuman mengenai penyampai radio baharu itu telah dikongsi secara rasminya menerusi akaun Instagram Sinar. Dengan kelebihan mereka tersendiri, rata-rata peminat percaya gandingan duo ini sudah pastinya akan mendapat sambutan yang cukup menggalakan kelak!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yana Samsudin ‘Diserang’ Netizen Gara-Gara Persoalkan Status Rihana Oksana

Sejak tular khabar berita mengenai wanita Rusia, Rihana Oksana Gorbatenko, 27 yang kononnya telah diceraikan dengan oleh Sultan Kelantan, Sultan Muhammad V pelbagai spekulasi terus berlegar di susur sosial media.

Dalam kerancakan isu tersebut hangat diperkatakan, terdapat satu komen pertanyaan yang ditinggalkan oleh pelakon dan pengacara, Yana Samsudin.

Menerusi komen nya itu, Yana telah bertanyakan pada Rihana adakah benar dia telah berpisah dengan Sultan Muhammad V pada 22 Jun yang lalu sama seperti yang diperkatakan oleh netizen sebelum ini.

Biarpun pertanyaan tersebut tidak dibalas oleh Rihana, namun pengacara CJ WOW Shop itu mendapat ‘jawapan’ lain yang agak pedas daripada netizen yang turut menghujani ruangan komen model itu.

Tidak sangka Yana akan bertanyakan soalan sedemikian, segelintir daripada netizen bertindak mengecam komen Yana dengan beranggapan dia tidak seharusnya mencampuri urusan rumahtangga pasangan diraja itu malah turut mengaitkan sikapnya dalam isu melibatkan selebriti Fizo Omar dan bekas isteri nya, Mawar Karim.

Apa pun isu ini masih belum dapat disahihkan sama ada ianya sekadar khabar angin mahupun benar. Sama-sama kita doakan yang terbaik!


Sah! Lashana Lynch Adalah ‘James Bond’ Wanita Pertama

Daniel Craig secara rasminya telah ‘meletakkan jawatan’ sebagai James Bond apabila watak itu telah disahkan akan mempunyai pengganti yang baharu. Justeru itu, peminat mula membuat spekulasi dan beberapa nama besar seperti Idris Elba, Henry Golding dan Tom Hardy antara pelakon yang akan memegang watak ejen 007.

Namun, percaya atau tidak segala spekulasi itu tidak mengenai ‘sasaran’ apabila filem Bond akan datang bakal menyaksikan sejarah baharu yang mana watak James Bond akan dipegang oleh seorang wanita. Berita ini telah pun disahkan dan Lashana Lynch is the new Bond!

Dalam filem Bond akan datang yang diberi judul sebagai Bond25, ramai yang tertanya adakah Lashana akan masih memegang nama James Bond?

Menurut sumber, besar kemungkinan pelakon ini akan memegang watak ejen baharu namun masih mengekalkan kod ejen yang sama iaitu 007.

Buat yang tertanya, Lashana pernah mencuri perhatian peminat apabila muncul sebagai kawan baik kepada Captain Marvel dalam filem itu, Maria Rambeau. Terdahulu, pelakon Rami Malek turut disahkan akan terbabit dalam filem yang akan ditayangkan pada 8 April 2020 itu sebagai watak antagonis utama.


AirAsia Tawarkan Tambang Serendah RM28 Sempena Tahun Baru Cina

AirAsia menawarkan tambang termasuk semua untuk ahli serendah RM28* untuk penerbangan dari Kuala Lumpur ke Kuantan, Alor Setar, Kota Bahru, Kuala Terengganu dan Langkawi serta RM88* dari Kuala Lumpur ke Bintulu, Chiang Rai, Shantou, Guilin dan Shenzhen.

Tambang termasuk semua untuk ahli bagi penerbangan AirAsia X flights dari Kuala Lumpur ke Chongqing, Tianjin, Jeju, Melbourne dan Fukuoka pula boleh didapati daripada RM248* atau nikmati Premium Flatbed dari Kuala Lumpur ke Wuhan, Gold Coast, Seoul dan Tokyo daripada RM798*.

Tempah di airasia.com atau aplikasi mudah alih AirAsia dari 21 Januari hingga 4 Februari 2019 untuk tempoh perjalanan antara 1 Ogos 2019 to 4 Februari 2020.

Timbalan Ketua Pegawai Eksekutif AirAsia (Penerbangan) Bo Lingam berkata,

“Tahun Baru Cina adalah masa untuk mengeratkan hubungan keluarga dan sahabat. Ia juga merupakan peluang keemasan untuk merancang percutian bersama-sama. Rebutlah tawaran yang memberikan lebih penjimatan ini untuk menerokai lebih daripada 130 destinasi dalam rangkaian kami.”

Selain itu, nikmati Kombo Tahun Baru Cina oleh Santan yang menyajikan nasi ayam mentega dan kuih tart nenas untuk hanya RM13 (kod penerbangan AK) atau RM18 (kod penerbangan D7), yang boleh didapati melalui pra-tempahan dalam talian untuk masa yang terhad sahaja.

Airsia turut menawarkan diskaun sehingga 20 peratus ke atas barangan AirAsia Duty Free yang terpilih di laman ourshop.com dari sekarang hingga 31 Januari 2019. AirAsia BIG juga menawarkan sebanyak ‘ang pow’ berupa 888 Mata Ganjaran BIG untuk ahli bertuah yang memuat turun dan daftar masuk ke aplikasi BIG Loyalty dari 3-10 Februari 2019 untuk menyertai permainan interaktif. Para ahli juga berpeluang untuk memenangi sehingga 88,888 Mata Ganjaran BIG.

Sempena musim perayaan ini, AirAsia menasihatkan para tetamu untuk mendaftar masuk melalui laman web, aplikasi mudah alih atau kiosk di lapangan terbang, selain tiba lebih awal sekurang-kurangnya 3 jam sebelum waktu perlepasan. Bagi tetamu yang mempunyai bagasi daftar masuk, kaunter perkhidmatan daftar masuk bagasi akan ditutup 60 minit sebelum waktu perlepasan. Bagi beg kabin pula, para tetamu hanya dibenarkan membawa satu beg kabin dan satu beg kecil, yang mana jumlah berat kedua-dua beg tidak melebihi 7kg.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pandai Beli Jiwa”- Erma Fatima Akui Anak Eizlan Yusuf Istimewa Di Hati

A new star is born! Itulah yang boleh kami gambarkan mengenai salah seorang anak pelakon popular, Datuk Seri Eizlan Yusuf, Zareef Yusuf yang kini mencuri perhatian ramai apabila turut mengikut jejak langkah bapa nya sebagai seorang pelakon.

Memulakan langkah pertama nya menerusi drama Mak Cun akan datang, pengarah nya yang juga pelakon Erma Fatima akui Zareef begitu istimewa di matanya malah cukup berbakat besar.

A post shared by ermafatima (@ermafatima)

Menerusi perkongsian Erma di laman Instagram nya, rakan-rakan selebriti yang lain turut memberikan pandangan mereka sendiri mengenai Zareef dan memuji didikan yang diberikan oleh Eizlan dan Vie Shanti biarpun selebriti itu tidak lagi bergelar suami isteri.

Menganggap Zareef punyai pakejnya tersendiri rata-rata netizen juga memperakui seperti yang diperkatakan oleh Erma yang mana biarpun pelakon kanak-kanak ini dibesarkan dengan cara yang selesa namun sikapnya yang sering merendah diri serta penyayang membuatkan ramai yang menganggap Zareef sebagai seorang bintang yang akan ‘bersinar’ suatu hari nanti.


[GIVEAWAY] Seram! 4 Fakta Kuntilanak 2 Yang Patut Anda Tahu Sebelum Menonton

Filem ‘Kuntilanak” garapan Rizal Mantovani berjaya diterima dengan baik oleh masyarakat di Indonesia. Oleh sebab itu, kini muncul sekuelnya Kuntilanak 2 yang bakal ditayangkan di seluruh pawagam Malaysia pada 25 Julai 2019.

Lima pelakon kanak-kanak, Kresna (Andryan Sulaiman Bima), Dinda (Sandrinna Michelle Skornikci), Panji (Adlu Fahrezy), Miko (Ali Fikri), dan Ambar (Ciara Brosnan), juga ibu angkat mereka, Donna (Nena Rozier), kembali dihadirkan di filem ‘Kuntilanak 2’ ini.

Ada beberapa pelakon tambahan di filem ini, iaitu Maxime Bouttier sebagai Edwin, Susan Sameh sebagai Julia, dan Karina Suwandi sebagai Karmilla.

Mungkin ramai yang nak tahu, apa yang menarik dan menyeramkan untuk sekuel Kuntilanak 2 ini. Diambil dari Kumparan.com, nah kami kongsikan 5 perkara yang patut anda tahu sebelum menonton Kuntilanak 2.

Dari segi kisahnya, filem ‘Kuntilanak 2’ jauh lebih menegangkan dari ‘Kuntilanak’ (2018), yang sememangnya bergenre horor komedi. Di filem ini, penonton seolah-olah dibawa melintasi dunia fantasi dengan suasana budaya Mangkujiwo di dataran Jawa yang terkenal biasanya terkenal dengan memelihara Kuntilanak.

Uniknya, jika biasanya produksi membuat filem horror jenis ini di dalam studio, ‘Kuntilanak 2′ benar-benar digarap di kawasan Hutan Baturraden, Banyumas, Jawa Tengah. Ada alasan tersendiri mengapa pengarah memilih untuk menjalani penggambran di sana.

“Sudah kalau kita buat di tengah hutan asli, feel-nya akan berbeza bagi semua pelakon. Buat yang menonton ini juga akan ada rasa yang berbeza,” ujarnya.

Sampai hari ini,  rumah kayu untuk filem ‘Kuntilanak 2’ masih berdiri di tengah Hutan Baturraden. Penerbit filem, Amrit Punjabi menganggap itu sebagai satu keuntungan dari segi pemasaran.

Hantu kuntilanak di filem ini juga diciptakan secara unik dan berbeda. Dia memiliki emosi dan mampu melakukan interaksi dengan orang-orang di sekitar sama seperti hantu di filem Hollywood, ‘Evil Dead’.

Film Kuntilanak 2  meraih sejuta penonton pada hari ke-9 tayangannya di Indonesia. Pencapaian ini menguatkan posisi Kuntilanak 2 sebagai filem Indonesia terlaris yang ditayangan pada hari cuti Lebaran 2019 yang lalu. Seperti diketahui, 1,025,698 penonton di hari ke-9 dan menjadi filem horor pertama yang menyentuh angka 1 juta penonton di tahun 2019.

Bagaimana, adakah anda tertarik untuk menonton? Khas Untuk Peminat murai.my, pada hari Isnin, 22 Julai 2019, jam 8.45 malam bertempat di  TGV One Utama, kami ingin mencari pembaca bertuah untuk memenangi sepasang tiket tayangan perdana filem ini secara percuma!

Caranya anda hanya perlu lengkapkan butiran dan soalan berikut untuk melayakkan diri anda dipilih sebagai pemenang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keadilan Untuk Anak! Eizlan Yusof Tuntut Pihak Polis Mohon Maaf

Baru-baru ini, anak kepaa pelakon terkenal, Datuk Seri Eizlan Yusof iaitu Zareef Yusof telah terlibat dalam sebuah kemalangan jalan raya bersama ibu saudara nya ketika dalam perjalanan ke lokasi penggambaran Mak Cun di Sekinchan, Kuala Selangor.

Biarpun begitu, menerusi laporan akhbar Kosmo pihak polis telah menafikan bahawa anak pelakon itu terlibat dalam kemalangan tersebut. Kecewa dengan kenyataan itu, Eizlan tampil memberi penjelasan menerusi sebuah sidang media tergempar yang diadakan semalam. Menurutnya, dia terpaksa memanggil pihak media kerana ingin memberi penjelasan dan keadilan buat keluarga terutama buat anaknya kerana telah menjejaskan reputasi mereka ekoran daripada penafian tersebut.

Jelas Eizlan, dia bimbang sekiranya isu seumpama itu akan memberi kesan pada anaknya kelak apatah lagi berisiko untuk dituduh sebagai penipu biarpun kemalangan tersebut sebenarnya terjadi. Dalam sidang media itu, Eizlan turut menunjukkan beberapa keping gambar Zareef berada di lokasi kemalangan itu selain terdapat pengesahan perubatan dari Hospital Tunku Ampuan Jemaah, Sabak Bernam.

“Saya mempunyai bukti dan pengesahan perubatan dari Hospital Tunku Ampuan Jemaah, Sabak Bernam bahawa anak saya terlibat dalam kemalangan berkenaan. Bagaimana pula pihak polis boleh mengeluarkan kenyataan bahawa Zareef tidak terlibat dalam kemalangan itu”

Menurut Eizlan, dia begitu menghormati pihak polis namun iu seumpama ini tidak boleh diambil ringan. Oleh itu, dia telah meminta pihak polis untuk melakukan permohonan maaf dalam semua platform media cetak dan elektronik sebelum 31 Julai ini.

“Saya tidak mahu memanjangkan perkara ini. Apa yang saya tuntut mudah iaitu mahu mereka membuat permohonan maaf. Sekiranya gagal, saya dengan berat hati terpaksa membawa isu ini ke peringkat seterusnya.”

Sekiranya isu tersebut akan berlanjut, pelakon ini tidak akan teragak-agak untuk membawa isu ini ke mahkamah.


[REVIEW] Elemen Seram Dalam Filem Guest ‘Kurang Menyengat’

Semalam sebuah tayangan awal filem seram berjudul Guest telah diadakan di GSC Paradigm Mall hasil kerjasama murai.my dan GSC Movies. Tidak keseorangan disitu kami turut ditemani oleh 70 orang pembaca bertuah kami!

Filem Guest merupakan filem yang berasal dari Rusia. Disaat kami menonton trailer nya sudah terasa terdapat sesuatu yang pelik dimana pertuturan para pelakon tidak sama dengan pergerakan mulut. Ternyata telahan kami benar kerana filem Guest telah dialih bahasa ke bahasa Inggeris. Di situ, ‘markah penuh’ filem ini sudah pun dipotong kerana tidak menunjukkan bahasa yang sebenar. Jika mereka memikirkan bahasa merupakan satu masalah, mengapa filem Thailand dan Turki masih boleh dikekalkan bahasanya dan elemen seram tersebut masih boleh dirasai bukan?

Sedikit tentang sinopsis filem ini. Filem Guest berkisarkan mengenai 5 orang remaja yang ingin berparti di sebuah rumah terbiar.

Tanpa menyangka rumah tersebut sebenarnya berpenghuni, tuan rumah yang asal telah muncul dan memberi amaran kepada mereka untuk meninggalkan rumah itu.Mengendahkan amaran tersebut, remaja-remaja ini terus berparti namun salah seorang daripada mereka sedar akan kewujudan entiti yang tidak diundang dalam rumah itu.

Jadi apa yang anda boleh jangkakan untuk filem Guest ini? Semestinya elemen seram yang ditonjolkan namun bagi kami ianya seakan kurang menyerlah kerana jalan ceritanya agak sedikit perlahan dan babak ‘suspen’ hanya muncul di pertengahan filem.

Tidak dinafikan unsur jump scare menyelamatkan cerita ini namun sekiranya diletakkan di skala maksimum sudah pasti kami akan letakkan Guest dalam senarai wajib tonton.

Apa pun, filem Guest tetap sebuah filem yang seram untuk ditonton. Kami beri rating 2.5/5 kerana jalan ceritanya  tiada ‘wow factor’ dan tidak keterlaluan jika kami katakan jalan ceritanya agak sedikit cliche. Untuk anda yang ingin menonton filem ini ianya akan ditayangkan serentak bermula pada 18 Julai ini diseluruh pawagam GSC berhampiran.


Pengarah Sahkan Thor Bakal Kembali Untuk Sekual Keempat

Pada penghujung filem Avengers : EndGame terdahulu kita dapat lihat bahawa Thor yang dilakonkan oleh Chris Hemsworth telah menyerahkan taktha nya kepada Valkyrie dan turut sertai pasukan Guardians of The Galaxy. Ketika itu, peminat menjangkakan watak Thor akan dipanjangkan apatah lagi kemunculannya bersama pasukan itu menimbulkan perosalan sekaligus terdapat spekulasi ‘crossover’ disitu.

Terbaharu, menguatkan lagi spekulasi Thor akan kembali adalah dimana pengarah Thor : Ragnarok dikatakan telah kembali untuk mengarahkan sekual keempat filem itu. Melihatkan kejayaan Taika Waititi membawa Ragnarok dengan jayanya, peminat begitu teruja dengan khabar berita ini sehingga tularnya di media sosial.

Dengan pengumuman ini, Thor sekali gus mencipta sejarah sebagai watak Marvel yang mempunyai filem solo yang terbanyak mengalahkan Ironman yang mempunyai 3 filem.

Dalam perkembangan lain, ketika setiap watak dikembangkan dengan filem mereka tersendiri, terdapat berita yang mengatakan filem Hulk tidak akan diteruskan malah Mark Ruffalo bakal digantikan dengan pelakon lain bagi kemunculan Hulk akan datang. Berbalik kepada Chris, suka untuk kami imbas kembali yang mana pelakon ini dikatakan ingin meletakkan tanda noktah sebagai Thor. Adakah pelakon ini membuat jalan ‘U-Turn’ atau berita itu sekadar khabar angin?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Maya Karin Kini Jalani Penggambaran Filem Hollywood

Siapa sangka selepas sekian lama tidak muncul dalam sesebuah filem, pelakon Maya Karin membuat ‘comeback‘ nya dengan membintangi sebuah filem Hollywood. Menerusi perkongsian nya di laman Instagram pelakon ini sedang berada di Los Angeles bagi menjayakan filem tersebut yang berjudul Alone.

A post shared by Maya Karin (@maya_karin)

Tanpa perlu menghadiri sebarang ujibakat, siapa sangka Maya telah dipilih sendiri oleh eksekutif Hollywood Innovation Group untuk membintangi filem arahan Johnny Martin sebagai Dr. Zulaikha, seorang saintis dari Malaysia. Teruja terbabit dalam filem itu, menurut Maya dia percaya ini adalah langkah pertama untuknya melebarkan sayap di bumi Hollywood itu apatah lagi berkesempatan untuk bertemu dengan ramai pengarah tersohor.

Lebih membanggakan, menurut pengarah filem itu antara sebab mengapa Maya dipilih adalah kerana dia melihat pelakon ini cukup berpotensi dan begitu bersungguh biarpun hanya menerima skrip dua hari sebelum penggambaran bermula. Filem Alone ini turut membariskan pelakon-pelakon popular Hollywood seperti Donald Sutherland dan Tyler Posey.


Betty Banafe Umum Sudah Bercerai Sejak 10 Julai Yang Lalu

Mengejutkan! Itulah perasaan yang digambarkan oleh kebanyakan peminat pelakon Betty Banafe apabila pelakon ini telah mengumumkan bahawa dia telah bercerai dengan suaminya, Bruce Dargus setelah 8 tahun mendirikan rumahtangga.

Menerusi laman Instagram nya, Betty dikatakan telah bercerai pada 10 Julai yang lalu dan menyifatkan tarikh tersebut merupakan tarikh yang cukup bermakna buat dirinya dan keluarga. Percaya ada hikmah yang berlaku diatas perpisahan itu, Betty redha dengan ketentuan-Nya malah memberitahu dia dan Bruce berpisah secara baik.

Menyifatkan bekas suaminya itu sebagai seorang yang baik, memetik laporan dari MStar pada mulanya Betty enggan berkongsi dan mengulas lebih lanjut mengenai perceraiannya. Namun, dia terpaksa memberitahu umum supaya tidak timbulnya fitnah pada masa akan datang.

“Kalau ikutkan saya tak nak kongsi dan tak nak ulas lebih lanjut mengenai perkara ini tapi takut nanti ada berlaku fitnah, saya terpaksa beritahu. Saya percaya ada hikmah di sebalik apa yang terjadi dan bekas suami seorang yang baik tapi antara kami sudah tiada keserasian dan jodoh kami tidak panjang”

Betty dan Bruce mendirikan rumah tangga pada 8 Disember 2012 dan dikurniakan sepasang cahaya mata iaitu Julia Claire Dargus dan Bruce Dean Dargus.


Muat Naik Video! Status Rihana Oksana Cetus Tanda Tanya

Sejak tular nya khabar berita mengenai perceraian talak tiga wanita Rusia, Rihana Oksana Gorbatenko dengan Sultan Kelantan, Sultan Muhammad V, pelbagai spekulasi terus berlegar di susur masa media sosial malah beberapa akhbar utama turut menjadikan berita ini sebagai paparan muka hadapan.

Bukan itu sahaja, akaun Instagram Rihana juga menjadi perhatian apatah lagi beberapa posting nya terdahulu telah menimbulkan kontroversi termasuklah isu gelaran Raja Perempuan Kelantan. Murka dengan gelaran yang digunapakai sewenang-wenangnya Istana Kelantan telah mengeluarkan satu titah rasmi yang mana pihak Istana menegaskan tiada sesiapa yang boleh digelar Raja Perempuan Kelantan tanpa pengumuman Istana.

Kenyataan rasmi itu yang dipetik dari Sinar Harian juga memaklumkan Dr Tengku Muhammad Fa-iz Petra ibni Sultan Ismail Petra ialah Tengku Mahkota Kelantan manakala Tengku Anis Tengku Abdul Hamid digelar Raja Perempuan Tengku Anis. Difahamkan dengan kenyataan rasmi Istana Kelantan itu, ia sekali gus menafikan dakwaan individu berkenaan bahawa anaknya merupakan bakal Putera Mahkota Kelantan.

Ketika kontroversi itu hangat diperkatakan, malam tadi Rihana telah memuat naik satu posting terbaharunya yang menunjukkan sebuah video wawancara pendek antara dia dan Sultan Muhammad.

Dalam video itu, Rihana dan Sultan Muhammad menegaskan bahawa matlamat mereka selepas ini adalah tertumpu kepada cahaya mata yang telah dilahirkan, Tengku Ismail Leon Petra Ibni Tengku Muhammad V Faris Petra. Namun begitu, status yang tertera pada posting tersebut telah menimbulkan rasa tanda tanya dikalangan netizen seolah-olah model itu dibayangi pelbagai persoalan. Sehingga kini, tiada perkhabaran rasmi mengenai berita perceraian itu.


Yatt Hamzah Mohon Doa! Suami & Heliza Helmi Antara Yang Ditahan Tentera Mesir

Semalam, pelakon Yatt Hamzah menerusi laman Instagram nya telah memohon semua pengikutnya agar dapat mendoakan keselamatan suaminya Mohammad Zulfadhli Khiruddin dan beberapa sukarelawan misi kemanusiaan #WakeUpForGaza anjuran Majlis Perundingan Pertubuhan Islam Malaysia (MAPIM) termasuklah sahabatnya yang juga selebriti, Heliza Helmi selepas delegasi itu telah ditahan oleh tentera Israel.

Namun begitu, menerusi posting susulan Yatt memberitahu bahawa mereka bukanlah ditahan oleh tentera Israel sebaliknya tentera Mesir. Sebagai info, delegasi sukarelawan itu telah terkandas di pintu Rafah, Mesir dan tujuan mereka ke sana adalah bagi membantu rakyat Palestin.

A post shared by BONDA of 5, 4 here 1 in HEAVEN (@yatthamzah_suci)

Akui Yatt dia tidak dapat melelapkan mata mengenangkan nasib suami dan rakan-rakan disana. Biarpun begitu, dia bersyukur kesemua mereka berada dalam keadaan selamat namun tiada jaminan bila mereka boleh keluar dari ‘pintu’ itu sebelum mencuba untuk keluar semula pada pagi ini.

“Mereka bukan ditahan Israel tetapi tentera Mesir. Allahuakbar Alhamdulillah syukur Ya Allah, Kau dengar doa-doa kami. Terima kasih atas doa-doa kalian semua. Barulah hati Bonda ini sedikit tenang dan lega. Alhamdulillah.

“Rupanya kami dapat maklumat yang salah malam tadi… Namun tetap tiada jaminan bila mereka boleh keluar dari pintu Rafah Mesir itu kerana sikap tentera / polis Mesir lebih kurang sahaja dengan Israel.

“Mereka terkandas berjam-jam semalam dan diarah masuk semula ke dalam Gaza dan bermalam di sana sebelum mencuba lagi untuk keluar pagi ini,”

Jelas pelakon itu lagi, dia tidak tahu apakah punca mereka ditahan dan turut mengharapkan agar semua pengikutnya dapat mendoakan mereka dapat keluar dari Gaza dalam keadaan selamat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Selesai! Aishah Pilih 5 Barang Kemas Berjumlah RM80,000

Setelah lebih dari setahun kemelut diantara jutawan kosmetik terkenal, Datuk Seri Vida dan penyanyi Aishah berlanjutan berkenaan isu barang kemas yang dikatakan palsu, akhirnya ianya diselesaikan dengan baik.

A post shared by Dato' Seri Dr. Hajah Vida (@datoserivida)

Menerusi sebuah sidang media khas yang diadakan semalam, Datuk Seri Vida atau lebih dikenali sebagai DSV telah memperlihatkan kepada pihak media sejumlah barang kemas dan berlian bernilai RM80,000 sama seperti yang dituntut oleh Aishah ini.

Menariknya lagi, menurut DSV dia berbesar hati untuk meminta Aishah memilih sendiri barangan kemas yang diidamkan dan hasilnya sebanyak lima jenis barang kemas telah dipilih oleh penyanyi itu terdiri daripada dua butir berlian dan tiga bentuk cincin termasuk satu cincin lelaki.

“Saya berbesar hati untuk memenuhi tuntutan Aishah walaupun sebenarnya bukan tuntutan, tetapi adalah keinginan asal saya sendiri untuk memberikan sesuatu yang menggembirakan Aishah sebagai juara GV. Barang kemas ini dipilih oleh Aishah sendiri dan peguam saya akan menyerahkan kepadanya di kedai emas”

Harapan DSV juga dengan penyerahan barangan kemas ini kepada Aishah dia berharap segala kemelut yang melanda akana berakhir. Malah dia juga tidak mempunyai sebarang masalah untuk bertemu dengannya selepas ini. Terdahulu, kontroversi antara DSV dan Aishah hangat diperkatakan selepas Aishah mendakwa hadiah pemberian usahawan itu adalah barangan kemas palsu selepas membuat pemeriksaan di sebuah kedai emas sebelum nekad membawa isu itu ke mahkamah.


Neelofa Umum Tarik Diri Dari Anugerah Bintang Popular Berita Harian 32

Ketika kerancakan Anugerah Bintang Popular Berita Harian (ABPBH) bagi edisi 32 baru sahaja bermula, sesuatu yang mengejutkan telah diumumkan oleh Neelofa menerusi laman Instaram dan kenyataan media nya.

Menerusi kenyataan itu, Neelofa atau nama sebenarnya Noor Neelofa Mohd Noor telah mengumumkan untuk menarik diri daripada ABPBH32. Bukan untuk edisi 32 sahaja malah Neelofa turut memaklumkan tidak akan bertanding untuk edisi akan datang.

Jelas Neelofa, keputusan itu dibuat kerana agak sibuk dengan perniagaan yang diceburinya malah keputusan untuk menarik diri itu bukanlah buat selama-lamanya sebaliknya hanya untuk seketika.

Biarpun tidak lagi bertanding, Bintang Paling Popular ABPBH 29 akan terus memberikan sokongan selain turut mendoakan agar penganjuran anugerah ini akan terus maju pada edisi-edisi akan datang.

Sebagai rekod, selain pernah merangkul anugerah Bintang Paling Popular, Neelofa juga merupakan Pengacara TV Popular sebanyak lima kali bermula dari ABPBH 27 sehingga ABPBH 31.


[VIDEO] Lihat Cara Nabil Mahir Makan Mee Segera Campur Durian!

Sejak buah durian menjadi fenomena, pelbagai menu dan juga tarikan telah dicipta berasaskan raja buah ini. Ini termasuklah mengenai pengacara Nabil Mahir yang sebelum ini telah mencuri perhatian dengan menikmati buah dengan gelojoh selepas meramasnya terlebih dahulu.

A post shared by Nabil Mahir (@nabilmahir)

Tidak cukup dengna itu, Nabil sekali lagi berkongsi video cara dia menikmati durian dengan cara yang agak pelik dari kebiasaan. Dalam video itu, kelihatan Nabil telah memakan mee segera perisa kari yang telah digaul bersama-sama isi durian.

Menurutnya, idea tersebut muncul selepas dia ternampak sebuah posting yang berkongsi mengenai cara pemakanan yang sama.

“Durian tambah Maggi kari. Hari tu ada ternampak satu post pasal semangkuk Maggi dengan durian. Jadi Nabil dah test untuk korang. Conclusion, tak payah test je lah,”

Susulan daripada perkongsian itu, rata-rata pengikutnya telah memberikan pelbagai reaksi. Tidak cukup dengan terasa mual, ada juga yang menganggap Nabil seperti sengaja mencari publisiti murahan.

Apa pun adakah anda berani untuk mencuba makan durian bersama mee segera? Kongsikan dengan kami!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Restoran Milik Suami Nadya Syahera Terbakar!

Selepas diduga dengan kontroversi rumahtangga mereka, semalam pelakon Nadya Syahera dan suami sekali diuji apabila restoran milik mereka telah terbakar.

Restoran mereka yang dikenali sebagai ‘The Golok Cafe’ yang terletak di Sekysen 7, Shah Alam telah terbakar malam tadi dipercayai akibat kebocoran gas. Ketika itu, semua pelanggan termasuk pasangan ini sedang leka menjamu selera dan hanya sedari kebakaran tersebut setelah salah seorang pekerja mereka menjerit api sedang marak di kawasan dapur restoran itu. Malah beberapa video termasuk yang dimuat naik sendiri suami Nadya, Fizul Nawi turut tular di media sosial.

Menurut Fizul, beberapa anggota bomba dan polis turut berada di tempat kejadian bagi membantu kebakaran.

Dia bagaimanapun bersyukur tiada kemalangan jiwa yang berlaku biarpun terdapat seorang pekerja yang hanya cedera ringan. Dalam kesempatan itu,Fizul dan Nadya turut memohon maaf sekiranya terdapat kekurangan yang berlaku ketika kejadian berlaku selain meminta doa yang terbaik buat dia dan restoran itu. Apa pun semoga pasangan ini terus tabah dan terus sukses pada masa akan datang!


Selepas Aishah, Firman Pula Dakwa Berlian Pemberian DSV Palsu!

Baru sahaja reda isu berlian palsu melibatkan Aishah dan penaja rasmi Gegar Vaganza 4, Dato Seri Vida kali ini pemenang tempat kelima program realiti bagi musim keempat itu, Firman Siagian turut mendakwa subang berlian yang diterima nya sebagai hadiah adalah palsu.

Menurut penyanyi terkenal Indonesia itu, dia mulai meragui akan ketulenan barangan kemas yang diterima nya selepas menonton berita mengenai tuntutan dibuat oleh Aishah sejak tahun lalu.

Jelas Firman lagi, sekitar Mac tahun lalu dia dan isteri pernah ke sebuah kedai emas pusat beli-belah di Bandung bagi memeriksa nilai barangan kemas itu sekiranya ingin dijual.

Namun, kedai tersebut tidak dapat memeriksanya kerana hadiah yang bernilai RM30,000 itu tidak mempunyai sijil subang berlian.

“Sekitar Mac tahun lalu, saya ajak isteri ke pusat beli-belah di Bandung. Kebetulan ternampak kedai emas dan tergerak hati untuk pergi bertanya nilai barangan itu jika ingin dijual. Apabila saya menunjukkan subang itu, perkara pertama ditanya pekerja kedai emas adalah sijil subang berlian itu. Saya beritahu tak ada sebab ia adalah hadiah daripada pertandingan nyanyian. Disebabkan itu, mereka tidak boleh periksa,”

Tambah pelantun Kehilangan itu, hatinya kuat mengatakan bahawa hadiah yang diterimanya itu juga adalah palsu selepas mendapat tahu Aishah berjaya mendapat ganti rugi daripada tuntutan dibuat.

Malah dia juga telah menghantar mesej menerusi aplikasi WhatsApp kepada jutawan kosmetik itu bagi mendapatkan pengesahan mengenai perkara itu namun tidak berbalas.

Sama seperti Aishah, Firman berkata dia tetap akan berjuang menuntut hak nya sekiranya berlian pemberian Vida juga adalah palsu dan dia juga merancang untuk pergi memeriksa nilai barangan itu sekali lagi kelak. Imbas kembali mengenai Gegar Vaganza 4,


Mengejutkan! Bapa Rihana Oksana ‘Buka Mulut’ Jawab Isu Perceraian

Masih lagi hangat diperkatakan! Sejak awal minggu lalu berita perceraian wanita Rusia, Rihana Oksana atau juga dikenali sebagai Rihana Petra dan Sultan Muhammad V menjadi topik utama susur masa media sosial.

Terbaru mengenai kontroversi ini, satu akaun khas peminat Rihana telah diwujudkan yang mana dalam ruangan komen itu terdapat beberapa komen yang bercakap mengenai bapanya yang dikenali sebagai Gorbatenko Oxana. Menerusi komen itu, netizen mendakwa bapanya tidak akan sesekali menipu kerana ianya merupakan integriti lelaki itu sebagai seorang doktor.

Menjengah kepada Instagram Gorbatenko pula, segelintir netizen terlebih dahulu membanjiri ruangan komen di posting terbaharu miliknya selain turut bertanyakan kesahihan berita perceraian Rihana dan Sultan Muhammad V. Agak mengejutkan yang mana, Gorbatenko menerusi nama akaun IGnya Gorbatenko.traumatolog telah membalas salah satu komen tersebut seolah-olah mengesahkan bahawa anak perempuannya telah berpisah dengan Sultan Muhammad V.

Namun begitu, tidak pasti akaun tersebut adalah palsu atau sebaliknya kerana menerusi carian kami mendapati akaun tersebut telah wujud sekitar November 2018 beserta status yang tertera dalam bahasa Rusia.

Dalam perkembangan lain, menerusi Daily Mail Online, rakan kepada model itu yang dikenali sebagai Tatyana Andreeva turut mengesahkan bahawa wanita itu sudah bercerai dengan Sultan Muhammad V. Menurut kenyataan Tatyana kepada akhbar Komsomolskaya Pravda, Rihana sudah kembali ke Rusia untuk menyertai pertandingan Ratu Cantik Rusia pada 26 Jun lalu dan turut menetap di Moscow.

“Dia menyertai pertandingan ini dan sudah pun bercerai. Kini dia menetap di Moscow,”

Bagaimanapun, peguam kepada Rihana Oksana mendakwa wanita itu tidak menerima sebarang dokumen rasmi berhubung perceraiannya. Jelas, Evgeny Tarlo, berita mengenai perceraian itu sekadar khabar angin yang disebarkan media.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siapa Sangka, 5 Aktres Bollywood Ini Dulu Memiliki Kulit Wajah Yang Gelap

Siapa tak kenal dengan bintang Bollywood yang satu ini! Sepertimana yang kita selalu perasan,  Kajol adalah salah satu aktres Bollywood yang sering muncul dengan penampilan yang berbeza dalam setiap filem yang dibintanginya.

Isteri kepada Ajay Devgan itu sekarang dinilai lebih cerah dan stylish dibandingkan masa kemunculannya dulu. Mungkin ramai yang setuju, dulu kulit Kajol benar-benar unik kerana memiliki warna sawa matang, tapi kini kulit aktres ini lebih putih.

Walaubagaimanapun Kajol menolak dakwaan pernah menjalani rawatan pencerahan kulit. Hal itu diungkapkannya dalam sebuah wawancara di India Today.

Sama seperti Kajol, 4 selebriti Bollywood berikut ini juga mengalami transformasi warna kulit. Meskipun tidak berubah drastik, tapi warna kulit mereka berikut ini memang terlihat lebih cerah dari sebelumnya.

Warna kulit Priyanka Chopra memang mengalami perubahan jika dibandingkan saat dia menjuarai gelaran Miss World tahun 2000. 18 tahun berlalu isteri Nick Jonas ini semakin cantik dan cerah.

Shilpa Shetty pernah dikatakan melakukan rawatan pemutihan warna kulit. Walaubagiamanpun dia menolak tuduhan tersebut dan mengakui kulitnya berubah sejak dia hamil.

Ada sumber yang mengatakan salah satu aktes terseksi dalam dunia Bollywood ini melakukan rawatan pemutihan kulit. Meskipun Bipasha Basu sering menolak dakwaan ini dan dia bangga berkulit hitam.

Artis veteran, Rekha sejak dulu terkenal dengan kulit warna sawamatang. Namun, beberapa tahun kebelakangan ini kulitnya semakin bersinar-sinar. Adakah dia juga melakukan rawatan pemutihan kulit?

Melihat pada apa yang berlaku dalam dunia hiburan Bollywood, benarkah kebanyakkan wanita begitu obses untuk memiliki kulit cerah dan putih?

Tidak dapat dinafikan, akibat dari ke’obses’an mahukan kulit yang putih, pelbagai cara sehinggakan ada yang terpaksa membuat suntikan pada kulit ataupun makan pil untuk mencapai misi tersebut.

Penggemar kecantikan kini boleh mengucapkan ‘selamat tinggal’ kepada pil dan jarum suntikan apabila Dr. Wu’s Glutalight™ Whitening System telah mempelopori penggunaan Glutathione sebagai bahan penjagaan kulit, dengan menggunakan teknologi Jepun yang telah dipatenkan, bagi membangunkan produk yang sangat stabil tetapi efektif untukpenggunaan secara terus.

Diformulakan daripada bahan-bahan termaju seperti AA2G (Ascorbyl Glucoside) Hyalo-Oligo®, Ekstrak Silybum Marianum, Vitamin B3, B5 dan B6, rangkaian terbaharu ini merupakan kuasa pemutih menyeluruh terunggul.

Kajian terperinci dibuat oleh makmal Dr. Wu menunjukkan bahawa untuk mendapatkan kulit licin bagai porselin, penjagaan kulit haruslah bersifat pelbagai-aspek bagi menyasarkan pelbagai keadaan sedia ada kulit dan membentuk pelbagai fungsi serentak.

Dr. Wu’s Glutalight™ Whitening System diformulakan bagi mewujudkan produk pemutih secara menyeluruh terulung dengan Glutathione sebagai bahan utama. Digunakan terus pada kulit, Glutathione berfungsi untuk melindungi kulit daripada kerosakan disebabkan sinaran UV, selain pada masa sama menyekat pengeluran melanin yang menggelapkan kulit.

Sebagai kesimpulannya, Dr. Wu’s Glutalight™ Whitening System bukan seperti produk pemutih biasa. Ia bertindak serentak dengan 5 fungsi berbeza hanya dalam satu botol: memutihkan, menghaluskan dan menghidrat, menyerikan kulit kusam, menghasilkan anti-pigmentasi secara mendalam dan akhir sekali membuatkan tona kulit wajah lebih sekata. Hasilnya? Kulit cerah tanpa cela dari setiap sudut.

Rangkaian All- New Dr Wu Glutalight™ Whitening System mengandungi,

Untuk maklumat lanjut mengenai Dr. Wu’s Glutalight™ Whitening System, sila layari laman
sesawang ini en.drwu.com.  Selamat Mencuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Satu Persatu Delegasi Malaysia Kita Jatuh Sakit’- Heliza Helmi Mohon Doa

Selepas pelakon Yatt Hamzah berkongsi khabar berita mengenai suaminya , Zulfadhli Khairuddin serta delegasi anggota Majlis Perundingan Pertubuhan Islam Malaysia (MAPIM) yang ditahan tentera Mesir di Gaza, Palestin salah seorang delegasi itu yang juga penyanyi, Heliza Helmi turut berkongsi keaadan terkini mereka di sana.

Menurut Heliza yang berada di sana sejak 8 Julai lalu, mereka menghadapi detik-detik yang mencabar lebih dari 16 jam termasuklah ditengking dengan pihak berkuasa. Lebih terkesan, cuaca di sana yang panas terik mencecah 50 darjah selsius membuatkan keadaan bertambah genting apatah lagi terkepung dengan ramai orang di kawasan yang sempit.

A post shared by 🎯H E L I Z A H E L M I 🎯 (@nurhelizahelmi)

Kongsi Heliza lagi, mereka diberitahu perlu tinggal di Rafah sebelum berpatah balik ke Gaza. Sehingga detik ini,Heliza telah memaklumkan belum tahu jangkaan sebenar untuk kembali ke tanah air setelah berhadapan dengan keadaan yang cukup getir.

Menerusi perkongsian terbaharu nya di laman Instagram, penyanyi itu telah memaklumkan ramai delegasi Malaysia dalam ekspedisi keamanan itu telah jatuh sakit selain mengharapkan doa yang terbaik buat mereka.


Anak Fazreen Rafi Jalani Imbasan X-Ray Tertelan Duit Syiling

Menerusi laman Instagram nya, pelakon Fazreen Rafi telah berkongsi satu khabar yang agak mengejutkan mengenai anak ketiga nya, Rizqin Haqq.

Dalam posting itu, Fazreen atau nama sebenarnya Fazreen Rafi Mohd Fazren telah berkongsi satu gambar imbasan X-Ray tubuh anaknya itu selepas dia dikatakan telah tertelan duit syiling 20 sen baru-baru ini.

Perkongsian itu ternyata mengejutkan pengikutnya kerana tidak menyangka anak pelakon itu tertelan duit yang bersaiz besar jika dibandingkan dengan faktor nya.

A post shared by FAZREEN RAFI (@fazrenrafi)

Biarpun ada yang menganggapnya sebagai satu perkara yang lucu, rata-rata pengikut Fazreen mendoakan agar anak pelakon itu berada dalam keadaan selamat dan dipermudahkan segalanya.

Sebagai info, Fazreen telah berkahwin dengan Syarifah Marlina Asyikin pada tahun 2011 dan dikurniakan dengan empat orang cahaya mata, Rizqin Uwais, Rizqeen Humaira, Rizqin Haqq dan Rizqin Qayyum.


[GAMBAR] ‘The Flash’ Bersanding Ikut Adat Kadazan Dusun

Peminat sedia maklum bahawa pelakon Hollywood terkenal yang juga sinonim dengan siri The Flash, Grant Gustin telah berkahwin dengan gadis kelahiran Sabah, Andrea Thoma hujung tahun Lalu.

Lanjutan daripada detik manis pasangan ini, Grant dan Andea telah melangsungkan majlis resepsi perkahwinan di sebelah keluarga pengantin perumpuan di Penampang Sabah baru-baru ini. Lebih membanggakan, majlis tersebut bukan sahaja dihadiri ahli keluarga, rakan-rakan dan tetamu malah ianya turut berlangsung meriah dalam adat Kadazan Dusun yang dikenali sebagai Miohon Pinisi.

Menerusi perkongsian Andrea di laman Instagram nya, kedua-dua mereka kelihatan begitu segak dan cantik memakai busana tradisi salah satu etnik di Sabah itu dan turut menari mengikut alunan lagu yang dimainkan sebagai salah satu simbolik Miohon Pinisi.

A post shared by Dr. LA Thoma Gustin (@lathoma3)

Malah Andrea turut bersyukur dan mengucapkan terima kasih kepada suaminya itu kerana sudi menerima dirinya dan keluarga seadanya. Rata-rata pengikut pasangan ini di laman Instagram membanjiri ruangan komen dengan ucapan tahniah selain turut berbangga kerana mengangkat martabah suku kaum itu dan nama Malaysia di persada dunia. Tahniah buat Grant dan Andrea!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hidangan Turki & Yaman Di Restoran Sahala Jadi Tarikan Terbaru Di Cyberjaya

Nak cari restoran nasi arab di sekitar Cyberjaya?

Kami cadangkan anda ke sebuah restoran nasi arab yang terbaru bernama Sahala. Restoran santapan kasual Timur Tengah ini baru saja mengadakan majlis pembukaan secara rasmi Khamis lalu, 18 Julai 2019.

Restoran ini betul-betul terletak di Cyberjaya dan merupakan pilihan ramai tidak kira peringkat umur dan bangsa.

Menurut pemiliknya, Mr Saeed berkata, idea untuk membukan Restoran ini tercetus sejak tahun 2017, setelah kunjungan mereka ke Malaysia tahun itu.

Restoran itu cukup istimewa kerana keenakan rasa asli masakan Arab, di samping menampilkan dekorasi hiasan dengan konsep moden dan minimalis. Restoran ini baru siap dibuka pada akhir 2018, dengan penciptaan menu unik yang dipengaruhi oleh budaya Yaman dengan sedikit pengaruh Turki.

Nasi Arab Mandhy merupakan hidangan yang paling popular di sini. Menariknya, di Sahala  mereka menyediakan hidangan dengan cara trasional iaitu memasaknya di dalam lubang tanah yang dikorek dan dimasukkan kayu api.

Sekarang kaedah ini jarang lagi digunakan oleh orang Arab sendiri. Mereka lebih selesa menggunakan periuk dan dapur moden biasa.

Menu lain yang menjadi tumpuan antaranya Lamb Zorbian, Chicken Saj dan Massub Malaki bagi pembuka selera. Massub Malaki mempunyai campuran pisang dan madu. Terdapat banyak lagi pilihan lain seperti Kebab Roll, makanan yang dipanggang, pelbagai jenis salad dan sebagainya. Dengan kata lain terdapat lebih 40-50 pilihan menu disediakan oleh Sahala.

Lamb Zorbian menekankan untuk menggunakan bahan terbaik dan segar dalam persiapan makanannya, untuk memastikan yang terbaik tiba di meja pelanggan. Selain itu kebersihan juga adalah keutamaan di Sahala.

Sejak didirikan, restoran ini telah melayani berbagai-bagai pelanggan tetap dan pecinta makanan. Sahala juga pernah menjadi tuan rumah acara-acara besar termasuk Road2Harameen, dengan Duta Besar Arab Saudi sebagai tetamunya, serta sidang media Miss Cosmopolitan World Malaysia 2019 sekitar 2 bulan yang lalu.

Restoran yang menawarkan harga berpatutan ini dibuka setiap hari bermula pukul 11:30 pagi hingga 11:30 malam. Sahala bangga akan moto-nya yang selalu menyatakan “Makanan Hebat untuk Dikongsi!”.


‘Karakter Gedik Bukan Nak Jual Diri’- Syura

Ternyata program realiti muzikal komedi, Muzikal Lawak Superstar bukan laluan mudah buat penyanyi Syura Badron, 32 untuk mencipta nama untuk menjadi seorang pelawak. Selain perlu berdepan saingan sengit bersama peserta, Syura juga terpalit cerita peribadinya.

Syura yang menganggotai kumpulan Wasap akui merasa tertekan sehingga menitiskan air mata sehari sebelum persembahan yang berlangsung pada malam Jumaat lalu, 19 Julai 2019.

Katanya, kumpulan mereka telah berlatih dengan idea yang terbaik untuk persembahan minggu ke-4 namun di ‘reject’ oleh pihak produksi sehari sebelum malam pertandingan.

“Syura sampai menangis sebab buntu, lagi-lagi selepas idea awal ditolak, namun kami sepakat untuk mengekalkan idea persembahan tersebut dan hanya membuat sedikit penambaikkan dengan bantuan Abang Joey dari kumpulan Jborn” -kata Syura

A post shared by Syura badron official (@syurabadron)

Walaubagaimanapun, persembahan kumpulan Wasap tidak mengecewakan malah mendapat pujian dari Datuk Awie dengan memberikan 4 bintang. Ternyata karakter yang dibawa oleh Syura dalam persembahan minggu ke-4 yang bertemakan ‘Negeri di Malaysia’  lain daripada yang lain. Syura membawa watak sebagai gadis peniaga warung yang bertutur dalam dialek bahasa Thai.

Namun apa yang mencuri perhatian adalalah gara-gara keletah manjanya dan perwatakan ‘gediknya’ itu sangat menjadi dan melucukan. Syura akui, dia banyak membuat ‘homework’ untuk menjiwai watak gadis Thai supaya ia dapat menghiburkan penonton.

Tidak mengambil pusing dengan kecaman atau kritikan netizen sekiranya karakter gediknya itu terlihat keterlaluan, Syura berkata, niatnya hanya untuk menghiburkan penonton sebagai seorang pelawak di atas pentas.

“Bila terjun dalam bidang lawak, skop akan menjadi lebih besar, berbagai-bagai watak akan ditonjolkan dalam persembahan. Netizen yang perlu membuka minda. Membawa watak seperti gadis gedik bukanlah untuk menggoda orang atau ‘jual diri’, tetapi hanya untuk menghiburkan orang dan menunjukkan bakat yang saya ada dalam dunia komedi.” tegasnya.

Pada minggu ke-4 menyaksikan penyingkiran kumpulan Kroni yang mendapat undian terendah iaitu 13.34%. Walaubagaimanapun, kumpulan Wasap yang dianggotai oleh Syura, Wan Gegau, Amir Raja Lawak ini berada di ‘bottom 3’ dengan undian 33.79%.

A post shared by Astro Malaysia (@astromalaysia)

Walaubagaimanapun, Syura sangat berpuas-hati dengan persembahan yang dilakukan dan tidak kecewa andainya pada malam itu kumpulannya tersingkir.

MLS bersiaran selama 10 minggu, setiap Jumaat, jam 9 malam secara langsung dari Dewan Sri Putra, Bukit Jalil.

Program ini juga disiarkan secara eksklusif di Astro Warna (saluran 132) dan Warna HD (saluran 124) serta boleh ditonton menerusi aplikasi Astro GO dan secara strim di On Demand.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rihana Oksana Menangis Terharu Terima Sokongan Rakyat Malaysia

Spekulasi mengenai khabar berita perceraian wanita Rusia, Rihana Oksana dengan Sultan Muhammad V akhirnya terjawab apabila peguam kepada Sultan Kelantan itu telah mengesahkan bahawa pasangan ini telah bercerai dengan talak tiga.

Menerusi sebuah kenyataan media, firma Guaman Eversheds Harry Elias LLP melalui peguamnya, Koh Tien Hua memaklumkan Sultan Muhammad V bercerai talak tiga pada 22 Jun 2019 mengikut undang-undang syariah.

“Kami adalah peguam mewakili Sultan Muhammad V. Dimaklumkan Baginda bercerai talak tiga dengan Rihana Oksana Gorbatenko pada 22 Jun 2019 mengikut undang-undang Syariah.

“Mahkamah Syariah Kelantan sudah mengeluarkan Surat Perakuan Perceraian pada 1 Julai 2019 mengikut Enakmen Undang-Undang Keluarga Islam 2002.

“Kami mewakili Sultan Muhammad V memohon privasi Baginda dihormati,”

Dalam perkembangan lain, sebentar tadi Rihana turut memuat naik sebuah posting terbaharu memperlihatkan diri dan anaknya yang dikenali sebagai Tengku Ismail Leon Petra Tengku Muhammad V Faris Petra.

A post shared by Voevodina Oksana (@rihanapetra)

Malah ratu cantik Moscow ini turut menyertakan sebuah kenyataan bagi menjawab segala spekulasi yang terjadi. Biarpun tidak mengulas panjang mengenai perihal perpisahan tersebut, menurut Rihana dia berasa begitu terharu dan bersyukur sehingga mengalirkan air mata apabila menerima begitu banyak mesej yang baik daripada pelbagai masyarakat di seluruh pelusuk dunia.

“Saya sedang menulis dan saya tidak dapat menahan air mata dari mengalir…dan saya rasa tidak perlu untuk menahannya, kerana ia adalah tangisan kegembiraan dan kesyukuran! Saya masih tidak percaya yang saya menerima begitu banyak mesej yang baik daripada anda semua”

Tambahnya lagi dia berasa bangga apabila darah Malaysia mengalir dalam tubuh anaknya dan sanggup lakukan apa sahaja bagi membesarkan Tengku Leon. Jelasnya lagi dengan setelah apa yang terjadi, itu sama sekali tidak akan mematahkan semangatnya untuk terus berkongsi mengenai kisah kehidupannya kepada umum.


Netizen Pertahan Zarina Zainuddin Sering Rakam Anak Sedang ‘Tantrum’

Menjadi seorang ibu kepada anak-anak yang menghidapi Autisme bukanlah mudah apatah jika mereka mengalami masalah emosi secara tiba-tiba (tantrum). Itulah yang dihadapi oleh pelakon Zarina Zainuddin dalam membesarkan anak kembarnya, Muhammad Raizal Azrai dan Muhammad Razil Azrai, 23.

Sabar dan cukup tabah! Itulah yang boleh kami gambarkan buat Zarina yang melayan karenah anak-anaknya itu. Biarpun adakalanya ada diantara mereka secara tiba-tiba mengamuk dan bertindak agresif ke atas dirinya, bagi pelakon ini sebagai seorang ibu dia harus kuat membesarkan mereka walaupun ada insiden yang membuatkan dia gagal menahan perasaan sebak.

A post shared by Zarina Zainuddin (@zarinazainuddin_)

Namun begitu, perkongsian video aktiviti dia dan anak-anak termasuklah insiden yang tidak diduga menerusi laman Instagramnya membuatkan segelintir mempersoalkan tindakannya memuat naik video seumpama itu saling tidak ubah seperti ingin mencari populariti.

Tampil mempertahankan rutin Zarina itu, seorang netizen yang dikenali sebagai @MFNazrin menerusi laman Twitter menjelaskan antara sebab mengapa pelakon itu berbuat sedemikian. Menolak faktor populariti, baginya sebab Zarina sering memuatnaik video anak-anaknya terutamanya ketika mereka ‘tantrum’ adalah kerana ingin mendidik masyarakat mengenai autism yang ada kalanya telah disalah erti oleh masyarakat.

Malah sebelum ini juga, ramai yang akui mereka belajar mengenai autism adalah menerusi perkongsian daripada pelakon itu. Rata-rata netizen yang lain turut bersetuju selain mendoakan yang terbaik buat Zarina dan anak-anaknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Semakin Berisi! Penampilan Terkini Nick Jonas Mengejutkan Peminat

Nick Jonas merupakan antara selebriti lelaki yang mempunyai tubuh badan yang diidamkan oleh ramai peminat. Kacak dan berbadan kekar tidak hairanlah ada yang melabelkan suami kepada Priyanka Chopra ini sebagai simbol lelaki yang seksi.

Namun itu sebelum dia berkahwin dengan Priyanka. Jika melihatkan gambarnya terkini anda pasti akan berfikir dua kali adakah ini Nick yang dikenali ramai. Ini kerana, menerusi intipan peminat, gambar terkini Nick yang tidak berbaju dan hanya berseluar pendek memperlihatkan keadaan fizikal tubuh badannya yang kelihatan semakin berisi. Malah terdapat peminat yang berseloroh mengenai ‘six-pack’ yang dimiliki oleh pelakon Jumanji itu.

Gambar Nick di atas sebuah kapal layar di Miami, Amerika Syarikat itu adalah semasa percutian mewah bersama Priyanka bagi meraikan ulang tahun pelakon Bollywood itu ke-37 pada 18 Julai yang lalu dan turut tular di media sosial.

Rata-rata peminat yang melihat gambar itu berasa begitu terkejut dengan perubahan fizikal Nick selain menganggap ianya sebagai satu perkara yang normal bagi mereka yang sudah berkahwin atau dalam erti kata ‘sedang berbahagia’.


[REVIEW] The Lion King Filem Animasi CGI Haiwan Terbaik Abad Ini!

25 tahun yang lalu, filem animasi The Lion King mendapat tempat dikalangan peminat sehingga muncul sebagai filem animasi kesembilan mendapat kutipan paling tinggi sebanyak zaman.

Kini, The Lion King muncul kembali dengan versi yang baharu secara realiti bagi memberi kesan dan gambaran sebenar mengenai situasi haiwan-haiwan di dalam filem ini. Spoiler alert! Pada mulanya, kami tidaklah begitu terpengaruh untuk menonton filem ini memandangkan menurut pengarahnya jalan cerita kali ini juga hampir sama dengan filem terdahulu.

Namun dek kerana penonton terawal yang sudah menonton filem ini memberikan ulasan yang bagus dan ditambah pula dengan kemunculan Beyonce sebagai watak Nala membuat kami tergerak hati untuk menonton sama.

Terbaik! Itulah yang boleh digambarkan mengenai The Lion King 2019. Bagaikan sebuah filem yang penuh dokumentari yang menarik membuat kami tidak terkedip mata menontonnya. Malah faktor visual yang kelihatan seperti sebenar juga antara faktor penyumbang kejayaan filem ini.

Pelbagai elemen disuntik dengan baik sehingga membuatkan adakalanya begitu tersentuh dengan jalan cerita The Lion King meskipun ianya pernah ditayangkan suatu ketika dahulu dengan versi animasi. Secara keseluruhan suka untuk kami galakkan anda menonton filem ini bersama-sama anak anda kerana ianya merupakan sebuah filem pengajaran terbaik untuk dikongsi.

Mengisahkan mengenai sebuah kerajaan haiwan yang dipimpin oleh seekor singa yang cukup disegani bernama Mufasa. Bagi meneruskan pemerintahannya kelak, Mufasa telah memperkenalkan anaknya, Simba yang akan menjadi raja kerajaan itu kelak.

Namun ketika semua haiwan meraikan pengumuman itu, abang kepada Mufasa iaitu Scar berasa iri hati dan ingin merampas kerajaan tersebut. Bagi merealisasikan impiannya itu, Scar telah berpakat dengan Dubuk yang juga membenci Mufasa dan singa-singa yang lain.


[GIVEAWAY] Menang 2 Tiket Percuma ke Sunway Lagoon Sharknado Alive!

Cuti sekolah kembali lagi iaitu Cuti Pertengahan Penggal 2 akan bemula pada 10 hingga 18 Ogos 2019. Kepada para ibu bapa, anda ada masa dalam 3 minggu untuk merancang membawa anak-anak anda untuk bercuti ataupun melakukan aktiviti menarik.

Untuk pengalaman yang lebih menarik, apa kata anda membawa anak-anak ke Sunway Lagoon.

Diilhamkan dari filem rantaian aksi seram Amerika Syarikat, Sharknado , Taman Tema Air Sunway Lagoon telah bakal membuat pelancaran rasmi tarikan terbarunya iaitu Sharknado Alive! di Scream Park.

Antara pengalaman menarik yang anda akan dapat di Sharknado Alive! di Scream Park, anda akan di bawa dalam sebuah perjalanan yang sangat mendebarkan. Menariknya, anda bakal merasai pengalaman seolah-olah berdepan dengan sekumpulan ikan jerung diiringi puting beliung yang mengganas.

Jika sesiapa yang pernah menonton filem ini, diceritakan sebuah puting beliung besar membawa banyak jerung dari lautan menuju ke tengah kota. Dengan teknologi visual dan kesan bunyi yang canggih di Sharknado Alive! Semestinya membuatkan pengunjung tidak senang duduk dan cemas.

Pengembaraan selama 15 minit di Sharknado Alive! menjadikan ia salah satu tarikan paling unik di Scream Park. Selain itu, pengunjung juga dapat berinteraksi terus dengan watak-watak dari filem ini seperti gadis cuaca dan sudah tentu ikan jerung yang mengerikan!

Sunway Lagoon meneruskan kolaborasi dengan Lynton V Harris & The Sudden Impact! Entertainment Company, untuk membawa tarikan terbaru ini ke Malaysia.

Sempena cuti sekolah Ogos ini, Sunway Lagoon Sharknado Alive! menawarkan harga tiket dengan harga RM202 bagi pengunjung yang berusia 12 tahun ke atas manakala RM170bagi pengunjung yang berumur bawah 12 tahun.

Bagaimana, berminat nak mencuba tarikan terbaru ini ? Khas Untuk pembaca setia murai.my,  kami ingin mencari pemenang bertuah untuk memenangi sepasang tiket Sunway Lagoon Sharknado Alive! secara percuma!

Caranya anda hanya perlu lengkapkan butiran dan soalan berikut untuk melayakkan diri anda dipilih sebagai pemenang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dedah Gambar Kekasih! Duncan James Mengaku Suka Kaum Sejenis

Barangkali berita mengenai salah seorang ahli kumpulan Blue, Duncan James sukakan kaum sejenis bukanlah sesuatu yang mengejutkan.

Pada tahun 2009, Duncan pernah mendedahkan bahawa dia adalah seorang yang biseksual sebelum memberitahu secara rahsia kepada salah seorang daripada ahli kumpulan Blue, Simon sekitar 2012.

A post shared by Duncan James (@mrduncanjames)

Setelah lama mendiamkan diri mengenai status sebenarnya, akhirnya Duncan mendedahkan bahawa dia kini adalah seorang gay dan turut memuat naik gambar teman lelaki nya yang dikenali sebagai Rodrigo Reis, seorang warga Brazil. Menurut Duncan, selama ini dia terpaksa menutup mulut kerana tidak yakin untuk mendedahkan apatah lagi dengan statusnya sebagai seorang selebriti.

Akhirnya saya gembira dapat berterus-terang. Saya tidak pernah mengakuinya sejak beberapa tahun lalu sebab tiada keyakinan untuk berbuat demikian.

“Namun akhirnya saya mengaku dan bangga dengan diri saya dan jejaka di sebelah saya ini membuatkan saya berasa bangga menjadi gay,”

Jelas penyanyi yang berusia 41 tahun itu lagi, dia hanya berkongsikan kisah itu kepada Simon ketika berada di bilik Hotel di Los Angeles.

Ketika itu, Simon telah menasihatkannya agar menceritakan perkara yang sebenar kepada ibunya. Tidak menyangka ibunya akan memberikan sokongan, Duncan berasa begitu terharu dengan sokongan yang dan turut menyatakan menjadi gay adalah satu perkara terbaik yang pernah berlaku dalam hidupnya.

“Bila saya berkongsikan kisah saya kepada Simon, dia menasihatkan saya agar beritahu kepada ibu yang ketika itu berada di Los Angeles bersama saya di bilik hotel.

“Ketika itu saya buat pengakuan pada ibu dengan mengatakan saya sedang bercinta dengan kekasih saya pada ketika itu, Pete. Ibu saya kemudian berkata, Awak gay? Saya ingatkan awak ada penyakit kanser,”

Selain Duncan dan Simon, Blue turut dianggotai oleh Lee Ryan dan Anthony Costa


Dua Taman Tema Malaysia Ini Tersenarai Top 10 Asia Pasifik!

Siapa sangka, Malaysia merupakan salah satu negara yang mempunyai taman tema terbanyak! Boleh dikatakan hampir setiap negeri mempunyai taman tema dengan konsep nya tersendiri.

Terbaharu, sesuatu yang membanggakan dimana terdapat dua buah taman tema dalam negara telah diiktiraf dalam senarai 10 taman tema terbaik di Asia Pasifik! Perkenalkan Sunway Lagoon dan Sunway Lost World Of Tambun yang telah mengharumkan nama negara masing-masing dengan kedudukan yang ke-4 dan 10 secara keseluruhan.

Bercakap mengenai Sunway Lost World of Tambun (LOWT) yang terkenal dengan ‘7 Wonders of Tambun’, sering kali menarik perhatian pengunjung untuk ke taman tema yang terletak di utara tanah air ini .

Selain dari ‘Needle of Tambun’, sebuah batu kapur yang mempunyai ketinggian lebih dari 80 meter berusia ribuan tahun ini, LOWT turut terkenal dengan mini zoo nya yang memperlihatkan banyak haiwan yang dijaga rapi seperti badak air, zirafah dan Harimau Siberia yang menghiburkan pengunjung dengan gelagatnya tersendiri.

Terbaharu, LOWT dengan bangganya bakal memperkenalkan ‘Malayana Rainfortress’ yang akan dibuka pada November kelak. Mengenai tarikan terbaharu ini, ianya merupakan sebuah ‘water park’ yang mempunyai gelongsor diinspirasikan dari batu kapur berusia 400 juta tahun dahulu yang mengelingi sungai LOWT sepanjang 660m yang mana turut diiktiraf sebagai ‘Longest Adventure River in Malaysia’ . Kami percaya ramai yang tidak sabar untuk mencuba tarikan terbaharu ini bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Syafie Naswip & Aishah Azman Putus Tunang!

Sepatutnya hujung tahun ini, pelakon Syafie Naswip dan Aishah Azman dijangka akan melangsungkan perkahwinan mereka selepas mengikat tali pertunangan pada 7 April 2019.

Namun begitu, terdapat satu perkhabaran yang mengejutkan yang mana Syafie dan Aishah dikatakan telah putus tunang seperti yang turut dilaporkan oleh portal Gempak . Menurut Syafie dia mengambil keputusan untuk memutuskan pertunangan bukanlah kerana sesiapa namun sebaliknya atas pertujuan bersama. Sejak semalam, pelbagai spekulasi mengenai kedua-dua pelakon ini hangat diperkatakan apabila mereka dilihat sudah memadam gambar bersama selain tidak mengikuti antara satu sama lain di laman Instagram.

Jelas Syafie, dugaan pertunangan ini dianggapnya terlalu berat dan tidak mampu untuk meneruskannya sama seperti apa yang diperkatakan oleh Aishah selepas dihubungi oleh portal itu.

“Ya, kami sudah putus tunang. Itu sahaja kenyataan yang dapat saya berikan. Malah jika ada yang bertanya, saya tidak akan menjawab lagi tentang perkara ini,”

“Tidak ada orang ketiga, mahupun masalah keluarga, tetapi saya rasa dugaan bertunang ini terlalu berat dan tidak mampu untuk meneruskan,”

“Jika dugaan ketika ini sudah tidak mampu saya tanggung, bagaimana nanti apabila sudah berkahwin?

“Buat masa sekarang, mungkin ini adalah keputusan yang terbaik untuk kami berdua. Mungkin juga dugaan paling besar adalah soal kematangan diri saya,”

Menjawab mengenai tarikh sebenar terlerai nya ikatan di antara mereka dan adakah masih saling sayang menyayangi, pelakon yang terkenal menerusi filem Mohsin itu mengambil jalan untuk terus mengunci mulut dan enggan memberi sebarang kenyataan mengenai berita pertunangannya itu. Barangkali ianya sudah tertulis sedemikian dan sama-sama kita doakan yang terbaik buat mereka.


[GIVEAWAY] 4 Fakta Menarik Kim Jae Hwan & Tiket ‘Bertemu Peminat’ Untuk Dimenangi

Tak lama lagi, peminat K-Pop di Malaysia akan  menyambut kedatangan bekas anggota boyband Wanna One, Kim Jae Hwan secara solo bertemu peminatnya. Jejaka yang merupakan vokalis utama dari Wanna One ini dijadualkan mengadakan fan meeting bertajuk ‘Min:D’ di Stadium Malawati Shah Alam, pada Sabtu 27 Julai ini.

Sebelum menyambut kedatangan Kim Jae Hwan, HangatMalaysia ingin membawa anda untuk mengenal lebih jauh jejaka kacak ini. Selain fakta bahawa dia memiliki suara yang merdu dan powerful, berikut 4 fakta menarik mengenai Kim Jae Hwan.

Selain mempunyai suara yang merdu, Kim Jae Hwan ini juga mahir dalam bermain gitar. Dia sering mempamerkan bakat ini dalam berbagai kesempatan.

Dia pernah membuat persembahan yang memukau dengan menyanyi diiringi petikan gitar, ketika muncul di pentas survival show ‘Produce 101 Season 2’ dengan membawakan lagu Adele berjudul ‘Skyfall’ menjadi versi akustik.

Selain gitar, dia juga pandai bermain piano dan flute. Kemampuannya pernah ditunjukan ketika mucul dalam acara variety show ‘Weekly Idol’ bersama dengan anggota kumpulan Wanna One yang lain.

Ternyata sebelum berada di ‘Produce 101 Season 2‘, Kim Jae Hwan pernah dikenali menerusi sebuah rancangan pertandingan mencari bakat ‘Korea’s Got Talent Season 2‘ pada tahun 2012 lalu. Ketika audisi ‘Korea’s Got Talent’, dia mencuri perhatian penonton dan seluruh juri dengan petikan gitar yang memukau.

Bahkan Kim Jae Hwan pun, sempat mendapat julukan ‘Pretty Boy’s Guitar’. Namun malangnya dia telah disingkirkan di babak semifinal pertandingan tersebut. Gagal menjadi juara di ‘Korea’s Got Talent’ tidak membuatnya patah semangat, empat tahun kemudiaa dia pun mencuba nasib kembali melalui pertandingan ‘Vocal War: God’s Voice’.

Tampil dengan membawakan lagu ‘Autumn in Front of The Post Office’ milik penyanyi Yoon Do Hyun, Kim Jae Hwan berjaya menjadi juara. Tak sampai disitu sebagai pemenang ‘Vocal War: God’s Voice’, Kim Jae Hwan terus mencuba mengikuti survival show yang ditayangkan stesyen TV M-Net ‘Produce 101 Season 2’ yang ditayang pada 2017 dengan menjadi salah satu trainee individual.

Dengan pembubaran Wanna One,  tidak menjadi alasan Kim Jae Hwan mengakhiri karier . Lima bulan selepas itu, Kim Jae Hwan akhirnya kembali dengan debutnya sebagai penyanyi solo.

Menerusi lagu ‘Begin Again’ yang dirilis pada 20 Mei lalu, di bawah naungan Swing Entertainment. Lagunya itu dirilis bersama-sama dengan mini album bertajuk ‘Another’. Dalam album tersebut, beliau juga merilis beberapa lagu seperti ‘Love You Still’, ‘My Star’, ‘Blow Me’, ‘Designer’, dan ‘Lala (Melodrama)’.

Debut pertamanya ini dilihat sangat berjaya kerana dia mendapat beberapa trofi penghargaan setelah meraih posisi teratas dari acara musik TV Korea Selatan.

Bagaimana? adakah semua peminat Kim Jae Hwan sudah bersedia untuk bertemu dan bertentangan mata dengan Kim Jae Hwan di fan meeting pertama nya di Malaysia sebagai solo?

Kami tahu anda peminat fanatik Kim Jae Hwan, jadi rakam video kreatif menyanyikan salah satu lagu HITS Kim Jae Hwan dan kongsikan di media sosial anda.

Yang penting sekali, anda kenalah mention @hangatmalaysia dan sertakan sekali hashtag #KimJaeHwaninmalaysia, #Kim Jae Hwan #macpiepro dan #hangatmalaysia dalam caption anda tu.

Kemudian kami pilih pemenang yang bertuah untuk memenangi tiket konsert Yellow Zone yang bernilai RM382. Tunggu apa lagi? Kami akan umumkan nama pemenang di Instagram Hangat Malaysia! Cepat sahut cabaran ini!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.